open-index/open-wikipedia-markdown huggingface dataset:
১৭ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা:

## ঘটনাৱলী
* ১৯৪৯ - ডি এম কে (DMK) বা দ্ৰাবিড় মুন্নেত্ৰ কাজগম (Dravida Munnetra Kazhagam) নামৰ ৰাজনৈতিক দলটো তামিলনাডুত প্ৰতিষ্ঠা হয়।
* ১৯৮২ - ভাৰত আৰু শ্ৰীলংকাৰ মাজত প্ৰথমখন টেষ্ট ক্ৰিকেট খেল চেন্নাইৰ এম চিদাম্বৰম ষ্টেডিয়ামত আৰম্ভ হৈছিল।

## জন্ম
* ১৭৪৩ - মাৰ্কি ডে কণ্ড'ৰচেট (Marquis de Condorcet), ফৰাচী দাৰ্শনিক আৰু গণিতজ্ঞ। (মৃঃ ২৯ মাৰ্চ, ১৭৯৪)
* ১৮২৬ - বাৰ্নহাৰ্ড ৰিমান, জাৰ্মান গণিতজ্ঞ। 
* ১৮৫৭ - কনষ্টেণ্টিন চিঅ'লকভস্কি (Konstantin Tsiolkovsky), ৰাছিয়াৰ ৰকেট বিজ্ঞানী। 
* ১৮৭৯ - পেৰিয়াৰ ই ভি ৰামস্বামী, সমাজকৰ্মী আৰু ৰাজনেতা, দ্ৰাবিড় আন্দোলনৰ পিতৃ পুৰুষ। 
* ১৯১৫ - মকবুল ফিদা হুছেইন, ভাৰতৰ জনপ্ৰিয় চিত্ৰশিল্পী। (জন্মঃ ৯ জুন, ২০১১)
* ১৯৩৭ - কেশদা মহন্ত, অসমীয়া লেখিকা, গৱেষক আৰু সমালোচক।
* ১৯৫০ - নৰেন্দ্ৰ মোদী, ভাৰতৰ প্ৰধানমন্ত্ৰী আৰু গুজৰাটৰ প্ৰাক্তন মুখ্য়মন্ত্ৰী। 
* ১৯৫১ - চাৰু গোহাঁই, অসমৰ কণ্ঠশিল্পী। 
* ১৯৮৬ - ৰবিচন্দ্ৰন অশ্বিন, ভাৰতীয় ক্ৰিকেট খেলুৱৈ।

## মৃত্যু
* ১৬৬৫ - ফিলিপ চতুৰ্থ, ফ্ৰান্সৰ ৰজা। 
* ১৮৩৬ - এণ্টইন ল'ৰেণ্ট ডে জচিউ (Antoine Laurent de Jussieu), ফৰাচী উদ্ভিদ বিজ্ঞানী। 
* ১৮৭৭ - হেনৰী ফক্স টেলব'ট (Henry Fox Talbot), ইংৰাজ বিজ্ঞানী আৰু উদ্ভাৱক, চিত্ৰগ্ৰহণৰ (photography) বাটকটীয়া। 
* ১৯৩৬ - হেনৰী লুই লে চেটেলিয়াৰ (Henry Louis Le Chatelier), ফৰাচী ৰসায়ন বিজ্ঞানী।
* ১৯৪৫ - চাৰ্লছ স্পিয়েৰমেন (Charles Spearman), ইংৰাজ মনোবিজ্ঞানী। 
* ১৯৯৪ - কাৰ্ল প'পাৰ (Karl Popper), আমেৰিকান-ব্ৰিটিছ দাৰ্শনিক। 
* ২০১৮ - আন্না ৰাজম মলহোত্ৰা, ভাৰতীয় প্ৰশাসনিক সেৱাত যোগদান কৰা প্ৰথম গৰাকী মহিলা। (জন্ম: ১৯২৭)।
* ২০২১ - থানু পদ্মনাভন, ভাৰতীয় তাত্ত্বিক পদাৰ্থবিজ্ঞানী আৰু ব্ৰহ্মাণ্ডতত্ত্ববিদ। (জন্ম: ১০ মাৰ্চ, ১৯৫৭)

## দিৱস
* শিক্ষক দিৱস (হণ্ডোৰাছ)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন
শ্ৰেণী:ইংৰাজী বৰ্ষপঞ্জীৰ দিন

## তথ্য়সূত্ৰ
ওৰাঙোটাং

**ওৰাঙোটাং** () পংগ (*Pongo*) গণৰ নেজ নথকা এবিধ প্ৰাইমেট। ইহঁতৰ গাৰ নোম ৰঙা আৰু মটীয়া। পৃথিৱীত মাথোঁ দুটা প্ৰজাতিৰ ওৰাঙোটাং পোৱা যায়। ইহঁত দক্ষিণ-পূব এছিয়াৰ দক্ষিণৰ বনাঞ্চলত থাকে। আজিকালি ওৰাঙোটাঙৰ সংখ্যা খুব কম। জনসংখ্যা বাঢ়ি থকাত হাবি-জংঘল নাইকিয়া হৈ অহাই ইয়াৰ ঘাই কাৰণ। 

## নাম
“ওৰাঙোটাং” (অ’ৰাং-হুটান) নামটো আহিছে দুটা মালয় শব্দ *orang* (*অ’ৰাং* “মানুহ”) আৰু *hutan* (*হুটান* “হাবি”) ৰ পৰা - মানে “বনমানুহ” বা “হাবিৰ মানুহ”।

## বৰ্গীকৰণ
* প্ৰজাতি - *Pongo*
** বৰ্নীয়া ওৰাঙোটাং - *Pongo pygmaeus*
** চুমাটেৰীয়া ওৰাঙোটাং - *Pongo abelii*

## গুণাগুণ
ওৰাঙোটাঙৰ ৰঙা-মটীয়া বৰণৰ ঘন নোম আছে। ইয়াৰ বাহু দীঘল আৰু শক্তিশালী। ইয়াৰ দ্বাৰা সিহঁতে খৰকৈ আৰু নিখুঁতভাবে গছ বগাব পাৰে। চুমাটেৰা দ্বীপৰ চুমাটেৰীয়া ওৰাঙোটাং বৰ্ণিঅ’ দ্বীপৰ বৰ্নীয়া ওৰাঙোটাঙতকৈ সৰু আৰু বেছি ঘন নোম থকা হয়। ব্যাপক হাৰত হাবি-জংঘল কটাৰ বাবে ইহঁতৰ সংখ্যা খৰকৈ কমি গৈছে যাৰ ফলত ইহঁতৰ নাম বিলুপ্তপ্ৰায় প্ৰজাতিৰ তালিকাত আহি পৰিছে। 

## জীৱন
দক্ষিণ-পূব এছিয়াৰ বৰ্ণিঅ’ আৰু চুমাটেৰা দ্বীপৰ বৰষাৰণ্যত ওৰাঙোটাং পোৱা যায়। বেছিভাগেই ওখ গছত থাকে। ইহঁতে ফল, পাত গছৰ বাকলি খাই জীয়াই থাকে। ইয়াৰ বাহিৰেও ইহঁতে পোক-পৰুৱা, চৰাইৰ কণী আৰু সৰু সৰু প্ৰাণীও খায়। পিয়াঁহ গুচাবলৈ ইহঁতে গছৰ পাতত ৰৈ যোৱা বৰষুণৰ পানী খায়। ইহঁত মাটিত ইমান নেনামে। 

মাইকী ওৰাঙোটাং ২৩০ৰ পৰা ২৬০ দিনলৈ গাভিনী হয় আৰু মাথোঁ এটা পোৱালি জগায়। মাজে মাজে দুটা পোৱালিও জগাব পাৰে। আঠৰ পৰা ন বছৰৰ পিছে পিছে ইহঁত গাভিনী হয়। পোৱালিবিলাক সিহঁতৰ মায়েকৰ লগত বহুবছৰ থাকে। মায়েকৰ পৰা ইহঁতে হাবিৰ নিয়ম-নীতিবোৰ আৰু তাত জীয়াই থকা শিকে। মানুহৰ ল’ৰা-ছোৱালীৰ দৰেই ওৰাঙোটাঙৰ পোৱালিয়েও খেলাধূলা কৰি ভাল পায় আৰু ইহঁত বৰ মৰমিয়াল। পাঁচ-ছয় বছৰীয়া হোৱাৰ পাছত ইহঁত নিজে নিজে থাকিবলৈ লয় আৰু নিজৰ ল’ৰালিকালৰ এলেকাও এৰি গুচি যায়।

## তথ্যসূত্ৰ

## বাহিৰা সংযোগ

* Orangutan Foundation International
* Orangutan Language Project 
* The Orangutan Foundation
* Orangutan Land Trust

শ্ৰেণী:স্তন্যপায়ী প্ৰাণী
চেঙেলীয়াকৰণ

**চেঙেলীয়াকৰণ** বা **নিয়টেনি** (ইংৰাজী: neoteny) হৈছে জীৱৰ (সাধাৰণতে প্ৰাণীৰ) শৰীৰতাত্ত্বিক (বা চ’মেটিক) বিকাশ দেৰি বা লেহেমীয়া কৰা। আধুনিক মানুহত চেঙেলীয়াকৰণ পোৱা যায়। **প্ৰজেনেছিছ**ত যৌনবিকাশ ত্বৰিত।
 
চেঙেলীয়াকৰণ আৰু প্ৰজেনেছিছ দুয়োটাৰে ফলত পেড’মৰ্ফিজম হয় যি এক ধৰণৰ হেটেৰ’ক্ৰনি। কিছুমান লেখকে পেড’মৰ্ফিজমক পেলীয়া গুণ বজাই ৰখা বোলে, যিটো মাগুৰীয়া ভেকুলীত দেখা যায়।

চেঙেলীয়াকৰণ আৰু প্ৰজেনেছিছ দুয়োটাই আগতে অকল সৰু বয়সীয়া জীৱত দেখা গুণবিলাক ডাঙৰ বয়সীয়া জীৱত বজাই ৰাখে। এনেকুৱা বজাই ৰাখন বিৱৰ্তনগত জীৱবিজ্ঞান, ঘৰচীয়াকৰণ আৰু বিৱৰ্তনগত বিকাশৰ জীৱবিজ্ঞানত জৰুৰী।

## মানুহৰ ক্ষেত্ৰত
মানুহৰ ক্ষেত্ৰত চেঙেলীয়াকৰণ হৈছে বাকী প্ৰেয়মেটৰ তুলনাত মানুহত গাৰ বিকাশ লেহেমীয়াকৈ বা দেৰিকৈ হোৱা, যাৰ ফলত ডাঙৰ মূৰ, চেপেটা মুখমণ্ডল আৰু চুটি বাহু আৰু হাত দেখা যায়।
চেঙেলীয়াকৰণৰ এই সালসলনিবিলাক হয়তো মানুহৰ বিৱৰ্তনত যৌন বাচনিয়ে আনিছে। এইখিনিয়ে হয়তো মানুহৰ কিছুমান ক্ষমতা যেনে হুগীয়া যোগাযোগৰ বিকাশ ঘটাব দিছে। যদিও মানুহৰ কিছুমান পেৰামৰ্ফিক (চেঙেলীয়াকৰণ হোৱা নহয়) গুণো আছে যেনে দীঘল ভৰি আৰু ডাঙৰ নাক। কিছুমান বিৱৰ্তন-জীৱবিজ্ঞানীয়ে চেঙেলীয়াকৰণক মানুহৰ বিৱৰ্তনৰ এটা মূল বস্তু বুলি প্ৰস্তাৱ দিছে। গৌল্ডে কৈছিল আমি "সৰুকালৰ লক্ষণবোৰ ডাঙৰকাললৈ বজাই ৰখাটো" মানুহৰ "বিৱৰ্তনৰ কাহিনী"। জেবিএছ হাল্ডেনে "মানুহত বিৱৰ্তনৰ এটা ডাঙৰ ধাৰা" "সৰুকাল বেছিকৈ দীঘল হোৱা আৰু পুৰঠ হোৱা মন্থৰ হোৱা" বুলি গৌল্ডৰ উপকল্পনাটো দেখুৱাইছিল।" ডেল থিয়েছেনে কৈছিল "প্ৰথম প্ৰাইমেটবোৰ পিছৰ গঠনলৈ বিৱৰ্তন হৈ থাকোতে চেঙেলীয়াকৰণ বেছিকৈ ভাহিছে" আৰু "প্ৰাইমেটবোৰে চেপেটা মুখৰ পিনে বিৱৰ্তিত হৈ আছে।" যদিও কিছুমানে চেঙেলীয়াকৰণক বৰ্ণবভেদক সমৰ্থন কৰিবলৈ ব্যৱহাৰ কৰাৰ বাবে গৌল্ডেও ক’লে যে "কোনো মানুহৰ চেঙেলীয়াকৰণ কিমান হৈছে তাৰ ওপৰত মানুহক উচ-নীচ কৰাটো উচিত নহয়" (গৌল্ড, ১৯৯৬, ১৫০নং পাত)। ডৌগ জন্সে কৈছিল মানুহৰ বিৱৰ্তনৰ চেঙেলীয়াকৰণৰ পিনে ধাৰাটো হয়তো মাইকী মানুহৰ মুখত চেঙেলীয়া গুণ বিচাৰি মতা মানুহে মানুহৰ বিৱৰ্তনত যৌন বাচনি ঘটাইছিল আৰু মতা মানুহৰ মুখৰ চেঙেলীয়াকৰণ মাইকী মানুহৰ মুখৰ চেঙেলীয়াকৰণত হোৱা যৌন বাচনিৰ "উপজাত-সামগ্ৰী"।

## তথ্যসূত্ৰ
২৫ এপ্ৰিল

**২৫ এপ্ৰিল** দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১১৫ তম (অধিবৰ্ষত ১১৬ তম) দিন। বছৰটো শেষ হ’বলৈ এই দিনৰ পৰা মুঠ ২৫০টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-
## জন্ম
* ১৮৯৩ - হেমচন্দ্ৰ বৰুৱা, অসমৰ এজন প্ৰসিদ্ধ স্বাধীনতা সংগ্ৰামী, সমাজসেৱক আৰু সাহিত্যিক। (মৃত্যু: ১৯৪৫)
* ১৯৩৫ - জিম পিবলছ্, কানাডিয়ান-আমেৰিকান জ্যোতিপদাৰ্থবিজ্ঞানী।
* ১৯৫৬ - ভৃগু কুমাৰ ফুকন, অসমৰ প্ৰাক্তন গৃহমন্ত্ৰী।
* ১৯৭০ - যতীন বৰা, অসমৰ অভিনেতা। 
* ১৯৮৭ - অৰিজিৎ সিং, ভাৰতীয় গায়ক।
* ১৯৯৮ - অম্লান বৰগোহাঁ‌ই, ভাৰতীয় দৌৰবিদ।

## মৃত্যু
* ১৯৫১ - অবলা বসু, ভাৰতীয় সমাজকৰ্মী।
* ২০১৬ - পূৰ্ণিমা অৰবিন্দ পাকভাসা, ভাৰতীয় স্বাধীনতা সংগ্ৰামী আৰু নৃত্যশিল্পী।
* ২০২০ - দেৱানন্দ কোঁৱৰ, ভাৰতীয় ৰাজনীতিবিদ।

## দিৱস
* বিশ্ব মেলেৰিয়া দিৱস
* মুক্তি দিৱস (পৰ্তুগাল)

## বাহ্যিক সংযোগ

* বিবিচি: এই দিনত
জাৰোৱা জাতি

**জাৰোৱা** () বা **অং** (জাৰোৱা: *Aong*, ) ভাৰতৰ আন্দামান দ্বীপপুঞ্জৰ এটা আদিবাসী আন্দামানীয়া জাতি। তেওঁলোক দক্ষিণ আন্দামান দ্বীপ আৰু মধ্য আন্দামান দ্বীপত থাকে আৰু বৰ্তমানে তেওঁলোকৰ সংখ্যা ২৫০ৰ পৰা ৪০০গৰাকী। বাহিৰা লোকৰ লগত তেওঁলোকৰ ভাব-বিনিময় নেওচা আৰু তেওঁলোকৰ সমাজ, সংস্কৃতি আৰু পৰম্পৰাৰ বিষয়ে ভালদৰে জানিব পৰা যোৱা নাই।

জাৰোৱা সকলে ভাৰতত আদিবাসী বুলি স্বীকৃতি পাইছে। বাকী আন্দামানীয়া লোকৰ লগতে জাৰোৱা সকলো বহু হেজাৰ বছৰৰ পৰা দ্বীপবিলাকত থাকি আছে। বহু আগৰে পৰা বাহিৰা মানুহে আন্দামান দ্বীপপুঞ্জৰ কথা জানিছিল যদিও খুব শেহতীয়াকৈহে বাহিৰা লোক তেওঁলোকৰ ওচৰলৈ কেতিয়াবা যোৱা হৈছিল আৰু এই সম্পৰ্কবোৰ স্থায়ী হৈ পৰিছে। তেওঁলোকৰ ইতিহাসৰ বেছিভাগ কালত তেওঁলোকৰ সম্পৰ্ক অকল বাকী আন্দামানীয়া লোকৰ লগতহে আছিল। বহু দশকত এই জাতিটোৰ লগত সম্পৰ্ক বৰকৈ কমিছিল।

জাৰোৱাসকলে এতিয়া বিলুপ্ত হোৱা জাঙিল জাতিক তেওঁলোকক জন্মদিয়া জাতি বুলি মানিছিল, আৰু তেওঁলোকৰ পৰা কেইবা শতিকা বা হেজাৰ বছৰৰ আগতে জাৰোৱাসকল বেলেগ হৈছিল (যদিও পিছলৈ জাৰোৱা সকলৰ সংখ্যা জাঙিলসকলতকৈ বেছি হৈ গৈছিল আৰু জাঙিলসকলৰ বিলুপ্তিৰ পিছতো জীয়াই আছে) বুলি কিছুমান ইংগিত দেখা যায়। জাঙিলসকল (যাক *ৰুটলেণ্ড দ্বীপৰ আকা-বেয়া*ও বোলে) ১৯৩১লৈ বিলুপ্ত হৈ গৈছিল বুলি ধাৰণা কৰা হৈছে।

জাৰোৱাসকলক ভাৰতত অনুসূচীত জনজাতি বুলি অভিহিত কৰা হয়।

## তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
টুৱাটেৰা

**টুৱাটেৰা** (মাওৰি, ) নিউজিলেণ্ডৰ এবিধ নিজা-থলুৱা সৰীসৃপ। জেঠীজাত জীৱৰ দৰে দেখিলেও ইহঁত বেলেগ এটা গুৰি-গোষ্ঠীৰ, যিটো হ’ল ৰাইংক’চেফালিয়া বৰ্গ। ইহঁতৰ নামটো মাওৰি ভাষাৰ পৰা আহিছে যাৰ অৰ্থ "পিঠিত শৃংগ"। ২০ কোটি বছৰমান আগতে উন্নতি লাভ কৰা বৰ্গটোৰ এটাই টুৱাটেৰাৰ প্ৰজাতি বাচি আছে। জীৱৰ গোটেইবিলাক গোটৰ ভিতৰত ইহঁতৰ আৰু ইস্কুৱামেটৰ (সাপ আৰু জেঠীজাত জীৱৰ) একেবাৰে শেহতীয়া পূৰ্বপুৰুষ একেই। এই কাৰণে জেঠীজাত জীৱৰ আৰু সাপৰ অধ্যয়নত আৰু প্ৰথম ডায়েপ্সিড (ডাইনাচৰ, য’ত চৰাইও পৰে আৰু ঘৰীয়ালজাত জীৱক সাঙুৰি লোৱা এটা এম্নিয়ট চাৰিঠেঙীয়া জীৱৰ গোট) বিলাকৰ চেহেৰা আৰু অভ্যাসৰ পুনৰনিৰ্মাণৰ বাবে টুৱাটেৰাক গুৰুত্ব দিয়া হয়। 

টুৱাটেৰাৰ বৰণ সেউজীয়াৰ দৰে মটীয়া আৰু ধোঁৱাবুলীয়া, ইয়াৰ দীঘ মূৰৰ পৰা নেজলৈকে
৮০ ছে.মি. (৩১ ইঞ্চি) আৰু ওজন ১.৩ কেজি। ইহঁতৰ কাঁইটীয়া জঁ থাকে, বিশেষকৈ মতাবিলাকত বেছিকৈ দেখি। ইহঁতৰ ওপৰৰ পাৰিটোত দুশাৰীকৈ দাঁত থাকে আৰু তলৰ পাৰিটোত ওপৰৰ পাৰিৰ মাজেৰে এশাৰী দাঁত থাকে, এনেকুৱা আন কোনো জীয়াই থকা জীৱত নেদেখি। আচহুৱাকৈ ইহঁতৰ দেখা যোৱা ফটোৰিচেপ্টিভ তৃতীয় চকুও থাকে যিটোৱে চিৰ্কাডিয়ান আৰু ঋতুগত চক্ৰবোৰ কৰায় বোলে ভবা গৈছে। বাহিৰা কান নাই যদিও ইহঁতে শুনিব পাৰে আৰু ইহঁতৰ লাওখোলাত কিছুমান ইউনিক ঠাচ থাকে যাৰ কিছুমান বিৱৰ্তনগতভাবে মাছ অৱস্থাৰ পৰা বজাই ৰাখিছে যেন দেখা গৈছে। যদিও টুৱাটেৰাক কেতিয়াবা "জীৱন্ত জীৱাশ্ম" বুলি কোৱা হয়, শেহতীয়া দেহতাত্ত্বিক অধ্যয়নে ইহঁত মেছ’জৈক যুগৰ পৰা বহুত সলনি হোৱা বুলি দেখুৱাইছে। ইয়াৰ জননকোষ মেপ কৰি থাকোঁতে গৱেষকসকলে এই প্ৰজাতিটোৰ খাৰযোৰৰ সংখ্যা ৫ৰ পৰা ৬শ কোটিটা আছে মানুহটোক দুগুণ।

## তথ্যসূত্ৰ

শ্ৰেণী:সৰীসৃপ
থাইলেচিন

**থাইলেচিন​** () আধুনিক যুগৰ জ্ঞাত প্ৰাণীৰ ভিতৰত আটাইতকৈ ডাঙৰ মাংসভোজী মাৰ্চুপিয়েল আছিল। পিঠিত থকা আঁচবোৰৰ বাবে ইয়াক **টাস্মানিয়াৰ বাঘ** ()-ও বোলা হয়। ইহঁত অষ্ট্ৰেলিয়া দ্বীপ, টাস্মানিয়া দ্বীপ আৰু নিউ গিনি দ্বীপত থাকিছিল। কিন্তু বিংশ শতিকাত ইহঁত বিলুপ্ত হৈ গৈছিল। ইহঁত 'থাইলেচিনিডায়' () পৰিয়ালৰ শেষ প্ৰজাতি আছিল কাৰণ বাকী গোটেইবিলাক প্ৰজাতি ৫০ লাখমান বছৰ আগতেই বিলুপ্ত হৈ গৈছিল।

## তথ্য সংগ্ৰহ

শ্ৰেণী:স্তন্যপায়ী প্ৰাণী
শ্ৰেণী:মাংসভোজী
শ্বহীদ মুকুন্দ কাকতি উচ্চ মাধ্যমিক বিদ্যালয়

**শ্বহীদ মুকুন্দ কাকতি উচ্চতৰ  মাধ্যমিক বিদ্যালয়**, হেলেম ভাৰতৰ উত্তৰ-পূর্বাঞ্চলৰ অসম ৰাজ্যৰ বিশ্বনাথ জিলাৰ গহপুৰ মহকুমাৰ অন্তর্গত হেলেম চক্ৰৰ আমলখি দলনী নামৰ ঠাইত অৱস্থিত।

### বিদ্যালয়ৰ ইতিহাস
হেলেম চাহ বাগিছাৰ পৰা অনুদানেৰে পোৱা ভূমিত অঞ্চলটোৰ কিছুসংখ্যক লোকৰ প্ৰচেষ্টাত ১৯৫৭ চনত হেলেম এম. ই স্কুল হিচাপে বিদ্যালয়খন প্ৰতিষ্ঠা হয় আৰু পাছত তাতেই ১৯৬৪ চনত হেলেম হাইস্কুললৈ বিদ্যালয় খন উন্নীত হয় । 

১৯৪২ চনৰ ছেপ্টেম্বৰ মাহৰ ২০ তাৰিখে ভাৰত ত্যাগ আন্দোলনৰ এক কার্যসূচী অনুসৰি গহপুৰ থানাত পতাকা উত্তোলন কৰিবলৈ লোৱাৰ মুহূৰ্তত থানাৰ ভাৰপ্ৰাপ্ত বিষয়া ৰেবতী মোহন সোমৰ নির্দেশত ব্ৰিটিছ ঔপনিবেশিক শাসকীয় পুলিছ বাহিনীৰ চিপাহীয়ে বৰঙাবাৰীৰ বীৰবালা কনকলতা বৰুৱাক গুলিয়াই নিহত কৰে। সোনকাণি গাঁৱৰ মুকুন্দ কাকতিয়ে কনকলতাৰ হাতৰ পৰা পৰিবলৈ ধৰা পতাকাখন পুনৰ তুলি ধৰিবলৈ চেষ্টা কৰে যদিও পুলিছ বাহিনীয়ে তেখেতক গুলিয়াই আহত কৰে। আহত কাকতিৰ সেই দিনাই সন্ধিয়া মৃত্যু হয়। স্বাধীনতা আন্দোলনত এই ধৰণে শ্বহীদ হোৱা মুকুন্দ কাকতিৰ চৰম ত্যাগক সোঁৱৰণ কৰি তেখেতৰ নামেৰে পৰবৰ্ত্তী সময়ত এই বিদ্যালয়খন নামাকৰণ কৰা হয়। ১৯৭৭ চনত বিদ্যালয়খন প্ৰাদেশীকৃত হয়। thumb

### বিদ্যালয়ৰ প্ৰকাৰ, আন্তঃগাঁথনি, মুখপত্ৰ
অসমীয়া মাধ্যমৰ সহ-শৈক্ষিক বিদ্যালয় খনত ল'ৰা আৰু ছোৱালীয়ে একেলগে শিক্ষা গ্ৰহণ কৰে। বিদ্যালয় খনত উচ্চ-প্ৰাথমিক আৰু মাধ্যমিকৰ ষষ্ঠ শ্ৰেনীৰ পৰা দশম শ্ৰেনী লৈকে পাঠদান কৰা হয়। বিদ্যালয়খনত দুপৰীয়াৰ আহাৰ আৰু খোৱা পানীৰ বাবে কুঁৱা আৰু দমকলৰ উপৰিও 'ৰাণিং ৱাটাৰ যুক্ত টেপ'ৰ ব্যৱস্থা আছে। বিদ্যালয়ৰ পুথিভঁৰালত বৰ্তমান ১০০০ খনৰ অধিক কিতাপ আছে বুলি জনা যায়। বিদ্যালয়খনৰ "তৰ্পণ" নামেৰে এখন মুখপত্ৰ আৰু "ৰেঙণি" নামৰ এখন প্ৰাচীৰ পত্ৰিকা আছে।

### বিদ্যালয় প্ৰতিষ্ঠাৰ পৰা বৰ্তমানলৈকে প্ৰধান শিক্ষক সকল

# স্বৰ্গীয় জ্যোতিষ চন্দ্ৰ শৰ্মা
# স্বৰ্গীয় অৱনী ভাগৱতী
# স্বৰ্গীয় হৰেন্দ্ৰনাথ দাস
# স্বৰ্গীয় উমেশ চন্দ্ৰ গোস্বামী
# স্বৰ্গীয় জ্যোতিষ চন্দ্ৰ শৰ্মা (অৱসৰ- ৩১-১০-১৯৯৭)
# স্বৰ্গীয় দেৱব্ৰত বৰা (কাৰ্যকাল-০১-১১-১৯৯৭ ৰ পৰা ২৮-০২-২০০৪)
# শ্ৰীযুতা অৰ্পণা বৰা (কাৰ্যকাল-০১-০৩-২০০৪ ৰ পৰা ৩১-০৮-২০০৯)
# শ্ৰীযুতা কল্পনা মহন্ত (কাৰ্যকাল-২৩-০৯-২০০৯ ৰ পৰা ১১-০৮-২০১১)
# শ্ৰীযুত সোম প্ৰসাদ শৰ্মা (কাৰ্যকাল-১২-০৮-২০১১ ৰ পৰা ৩১-১২-২০১৫)
# শ্ৰীযুত মহেশ শৰ্মা (কাৰ্যকাল-০১-০১-২০১৬ ৰ

### সোণালী জয়ন্তী
২০১৬ চনৰ ২৪,২৫ আৰু ২৬ অক্টোবৰত তিনিদিনীয়া কাৰ্যসূচীৰে বিদ্যালয়খনৰ সোণালী জয়ন্তীভাগ উদ্ যাপন কৰা হয়। চিত্
 সোণালী জয়ন্তীৰ লগত সংগতি ৰাখি স্বৰ্ণজ্যোতি নামৰ এখন স্মৃতি গ্ৰন্থও প্ৰকাশ কৰি উলিওৱা হৈছিল।thumb|বেটুপাত পৃষ্ঠা, স্বৰ্ণজয়ন্তীৰ স্মৃতিগ্ৰন্থ স্বৰ্ণজ্যোতি চিত্
###### ''' সোণালী জয়ন্তী উদ্ যাপনৰ সময়ৰ বিদ্যালয়ৰ কৰ্মৰত শিক্ষক- কৰ্মচাৰী সকল'''
চিত্

### বৰ্তমান কৰ্মৰত অন্য শিক্ষক-কৰ্মচাৰী সকল

* ৰূপম ৰঞ্জন ৰাজখোৱা, সহ-প্ৰধান শিক্ষক 
* যোগেশ্বৰী ৰবিদাস,সহ-শিক্ষয়িত্ৰী
* শ্ৰীকান্ত দলে,সহ-শিক্ষক
* নাৰায়ণ অধিকাৰী,সহ-শিক্ষক
* প্ৰতিমা চিৰিং,সহ-শিক্ষয়িত্ৰী
* কেনেডী ৰাজবংশী,সহ-শিক্ষক
* ধ্ৰুৱজ্যোতি ভূঁঞা, সহ-শিক্ষক 
* হিমাশ্ৰী বৰ্মন,সহ-শিক্ষয়িত্ৰী
* পৰাগজ্যোতি লাহন,সহ-শিক্ষক
* সুপ্ৰীতি কোঁৱৰ,সহ-শিক্ষক
* নৱজ্যোতি দাস , কাৰ্য্যালয় সহায়ক 
* সূৰ্য বৰা, চতুৰ্থ শ্ৰেনীৰ কৰ্মচাৰী
* তুলসী গোস্বামী, চতুৰ্থ শ্ৰেনীৰ কৰ্মচাৰী
* Devagaura Pegu, NSQF Trainer( Automotive)
* Kangana Mahanta, NSQF Trainer( Agriculture)

#### তথ্যসূত্ৰ:

__সূচী__
__NEWSECTIONLINK__

শ্ৰেণী:বিশ্বনাথ‎
শ্ৰেণী:অসমৰ বিদ্যালয়সমূহ
ডৌডৌ চৰাই

**ডৌডৌ** (; *ৰেফাচ কুকুলেটাচ*) ভাৰত মহাসাগৰৰ মৰিচাচ দ্বীপৰ থলুৱা চৰাই আছিল। ইহঁত উৰিব নোৱাৰা চৰাই আছিল। ১৬ শতিকাৰ শেষত মানুহে ইহঁতৰ বৰ বেছিকৈ চিকাৰ কৰাৰ ফলত ইহঁত বিলুপ্ত হৈ গৈছিল। জীয়াই থকা জীৱৰ ভিতৰত ইহঁত পাৰ আৰু কপৌ চৰাইৰ লগত আটাইতকৈ ওচৰ-সম্পৰ্কীয়, আৰু ইহঁতক ৰেফাইনায় উপপৰিয়ালে সাঙুৰি লয়। জিনীয়ভাবে ইহঁতৰ আটাইতকৈ ওচৰ-সম্পৰ্কীয় চৰাই আছিল ৰডুৰিগেচ চলিটাইৰ যিও বিলুপ্ত। জীয়াই থকাৰ ভিতৰত ইহঁতৰ আটাইতকৈ ওচৰ-সম্পৰ্কীয় জীৱ হৈছে নিকোবৰীয়া পাৰ। ইহঁতৰ আকাৰ কুকুৰাৰ সমান, ওজন ২০ কেজি আৰু ইহঁত এক মিটাৰ ওখ আছিল। ইহঁতে মাটিত বাহ সাজিছিল আৰু থলুৱা ফলমূল খাইছিল। ইহঁত কুকুৰাতকৈ অলপ ডাঙৰ, শকত-আপত আৰু ধেপেচা আছিল। ইহঁতৰ ঠেং চুটি আৰু দুৰ্বল আছিল। ইহঁতৰ পাখিও চুটি চুটি আছিল যিয়ে উৰাত সহায় নকৰিছিল। সেইবাবে ইহঁতে খৰকৈ দৌৰিবও নোৱাৰিছিল, উৰিবও নোৱাৰিছিল।
বেলেগ বেলেগ ৰঙৰ ডৌডৌ হালি হালি পৰি পৰি জাকত চৰি ফুৰিছিল, আৰু থলুৱা লোকে আমোদ পাইছিল। ডৌডৌ শব্দটো পৰ্তুগীজ শব্দ *দ’ওদ’*ৰ পৰা আহিছে, যাৰ অৰ্থ *মুৰ্খ*। ইহঁতক মোগল দৰবাৰলৈও নিয়া হৈছিল আৰু তাত ইহঁতৰ ছবি অঁকা হৈছিল বুলি মানুহে কয়।
কিছুমান জীৱবিজ্ঞানীৰ মতে ডৌডৌ চৰাইৰ পূৰ্বপুৰুষে উৰিব পাৰিছিল কিন্তু পৰিস্থিতিৰ বাবে লাহে লাহে উৰণ ক্ষমতা নাইকিয়া হৈ গৈছিল। ডৌডৌ মৰিচাচৰ ৰাষ্ট্ৰীয় চিনত আছে।

ডৌডৌক মানুহৰ ফলত হোৱা সলনি নোহোৱা ঘটনাবোৰৰ উদাহৰণ হিচাপে লোৱা হয়। মানুহ অহাৰ আগতে মৰিচাচ দ্বীপত ডৌডৌৰ কোনো প্ৰাকৃতিক চিকাৰী নাছিল। সেউবাবেই ডৌডৌৰ উৰাৰ কোনো দৰকাৰ নাছিল আৰু গতিকে উৰিব নোৱাৰিছিল। ইহঁতে মানুহক ভয় নকৰিছিল আৰু উৰিব নোৱাৰাৰ বাবে সহজতে চিকাৰ হৈছিল।

## টোকা

শ্ৰেণী:চৰাই
১ অক্টোবৰ

এইদিনটোত ঘটা কেইটামান উল্লেখযোগ্য ঘটনা-
## ঘটনাৱলী
* ৩৩১ খ্ৰীষ্টপূৰ্ব - আলেকজেণ্ডাৰ দা গ্ৰেটে গৌগামেলাৰ যুদ্ধত পাৰ্চিয়াৰ ডাৰিউছ তৃতীয়ক পৰাস্ত কৰে। 
* ১৯০৮ - হেনৰী ফৰ্ডে *মডেল টি কাৰ* প্ৰৱৰ্তন কৰে, মূল্য ৮২৫ ডলাৰ আছিল। 
* ১৯৫৮ - নাকাৰ (NACA) নাম সলনি কৰি নাছা (NASA) কৰা হৈছিল। ইয়াৰ আগতে *National Advisory Committee for Aeronautics* বা চমুকৈ *NACA* নামেৰে জনা গৈছিল। 
* ১৯৬৪ - টকিঅ অলিম্পিকৰ লগত সংগতি ৰাখি জাপানত ঘণ্টাত ৩২০ কিলোমিটাৰ বেগত বুলেট ৰেলৰ প্ৰচলন আৰম্ভ কৰা হৈছিল। 
* ১৯৮২ - চনীয়ে জাপানত প্ৰথম *চিডি প্লেয়াৰ* লাঞ্চ কৰিছিল। সেই সময়ত ইয়াৰ মূল্য আছিল ৫০ হাজাৰ টকা। 
* ২০০০ - চিডনীত অনুষ্ঠিত অলিম্পিকৰ সামৰণি হৈছিল।

## জন্ম
* ১২০৭ - হেনৰী তৃতীয়, যাক উইনচেষ্টাৰৰ হেনৰী বুলিও জনা যায়, ১২১৬ চনৰ পৰা ১২৭২ চনত তেওঁৰ মৃত্যুৰ লৈকে ইংলেণ্ডৰ ৰজা, আয়াৰলেণ্ডৰ লৰ্ড আৰু ডিউক অৱ একুইটাইন আছিল। 
* ১৬৮৫ - চাৰ্লছ ষষ্ঠ, ৰোমান সম্ৰাট (১৭১১-৪০), ভিয়েনাৰ হফবাৰ্গ প্ৰাসাদত জন্ম হৈছিল। (মৃত্যু ১৭৪০)
* ১৮৪৭ - এনী বেছাণ্ট (Annie Besant), ইংৰাজ সমাজকৰ্মী, লেখিকা আৰু বক্তা আছিল। 
* ১৮৮১ - ৱিলিয়াম ই ব'য়িং (William E. Boeing), আমেৰিকাৰ উৰাজাহাজ, কৃত্ৰিম উপগ্ৰহ আৰু ৰকেট নিৰ্মাণ কৰা ব'য়িং কোম্পানীৰ প্ৰতিষ্ঠাতা। 
* ১৮৯৩ - য়িপ মেন, চীনা সমৰকলাবিদ আৰু সমৰকলা *ৱিং চুন*ৰ গ্ৰেণ্ডমাষ্টাৰ আছিল। তেওঁৰ কেইবাজনো শিক্ষাৰ্থী আছিল যি পিছলৈ তেওঁলোকৰ নিজৰ ক্ষেত্ৰত সমৰকলাৰ স্নাতকোত্তৰ হৈছিল, তেওঁলোকৰ ভিতৰত আটাইতকৈ বিখ্যাত আছিল ব্ৰুছ লী। (জঃ ২ ডিচেম্বৰ, ১৯৭২) 
* ১৯০৪ - এ কে গোপালন, কমিউনিষ্ট নেতা আৰু লোকসভাৰ প্ৰথম বিৰোধী দলপতি। 
* ১৯০৬ - এছ.ডি. বৰ্মন, ভাৰতীয় গীতিকাৰ। (মৃত্যু ১৯৭৫)
* ১৯১৯ - মজৰুহ চুলতানপুৰী, ভাৰতীয় প্ৰখ্যাত কবি আৰু গীতিকাৰ। ১৯৯৩ চনত তেওঁক দাদা চাহেব ফাল্কে বঁটা প্ৰদান কৰা হৈছিল। 
* ১৯৪৫ - ৰামনাথ কোবিন্দ, ভাৰতবৰ্ষৰ প্ৰাক্তন ৰাষ্ট্ৰপতি, উত্তৰ প্ৰদেশৰ কানপুৰৰ দেহাতত জন্ম হৈছিল। 
* ১৯৮৪ - ৰিম্পী দাস, অসমৰ জনপ্ৰিয় অভিনেত্ৰী ৰ জন্ম হৈছিল।

## মৃত্যু
* ১৬২৭ - ৰহিম বা খানজাদা মিৰ্জা খান আব্দুল ৰহিম, মোগল সম্ৰাট আকবৰৰ ৰাজসভাৰ নৱৰত্ন, কবি আৰু পৰামৰ্শদাতা, যাক খান-ই-খানান বুলিও জনা যায়। তেওঁ আকবৰৰ ৰাজসভাৰ নজন গুৰুত্বপূৰ্ণ মন্ত্ৰীৰ (দেৱান) এজন আছিল। (জঃ ১৭ ডিচেম্বৰ, ১৫৫৬)
* ১৯৭২ - লুই লিকি (Louis Leakey), ব্ৰিটিছ জীৱাশ্মবিদ বা পেলিঅ'নৃতত্ত্ববিদ (Paleoanthropologists) আৰু পুৰাতত্ত্ববিদ, ওল্ডুৱাই গৰ্জত ৬৮ বছৰ বয়সত মৃত্যু হৈছিল। 
* ১৯৮৫ - এলৱিন ব্ৰুকছ হোৱাইট (Elwyn Brooks White), আমেৰিকান লেখক। তেওঁ শিশুসকলৰ বাবে কেইবাখনো অত্যন্ত জনপ্ৰিয় কিতাপ ৰচনা কৰিছিল, যাৰ ভিতৰত আছিল *ষ্টুৱাৰ্ট লিটল* (১৯৪৫), *চাৰ্লটছ ৱেব *(১৯৫২), আৰু *দা ট্ৰাম্পেট অৱ দা চোৱান* (১৯৭০)। 
* ১৯৯৫ - আদিত্য বিক্ৰম বিৰলা, এজন ভাৰতীয় উদ্যোগপতি আছিল। (জঃ ১৪ নৱেম্বৰ, ১৯৪৩)
* ২০১৩ - টম ক্লেঞ্চি বা থমাছ লিঅ ক্লেঞ্চি জুনিয়ৰ এজন আমেৰিকান ঔপন্যাসিক আছিল। তেওঁ শীতল যুদ্ধৰ সময়ত আৰু পিছত হোৱা নিৰ্ধাৰিত কাৰিকৰীভাৱে বিতং গুপ্তচৰবৃত্তি আৰু সামৰিক-বিজ্ঞানৰ কাহিনীৰ বাবে জনাজাত। (জন্মঃ ১২ এপ্ৰিল, ১৯৪৭)

## দিৱস
* অসম পুলিচ দিৱস।
* জেষ্ঠ নাগৰিক দিৱস।
* আন্তৰ্জাতিক কফি দিৱস।
* * বিশ্ব নিৰামিষভোজী (ভেজিটেৰিয়ান) দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:অক্টোবৰ
শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
হুঁচৰি

**হুঁচৰি** হ'ল অসমীয়া লোকসাহিত্যৰ অমূল্য সম্পদ। এই গীত ডেকা-বুঢ়া-ল'ৰা সকলোৱে মিলি গায়। ইয়াত গাভৰুৰ স্থান নাই। বহাগ বিহুত গাঁৱৰ ৰাইজে ঢোল, পেঁপা, তাল আদি লৈ প্ৰত্যেক মানুহৰ ঘৰে ঘৰে সামুহিকভাৱে হুঁচৰি গীত গায়। হুঁচৰি গীত গাওঁতে বয়স্কসকলে চোলা-চুৰিয়া পিন্ধাৰ লগতে গাত চেলেং মেৰিয়াই লয়। হুঁচৰিৰ প্ৰধান ভাগ দুটা - হুঁচৰি কীৰ্তন আৰু বিহুনাম। হুঁচৰি কীৰ্তন হ'ল আধ্যাত্মিক ভাৱসম্পন্ন আৰু বিহুনাম হ'ল অশ্লীলতাহীন স্বাভাৱিক আনন্দ - উত্তেজনা আৰু নৈসৰ্গিক সৌন্দৰ্য্যৰ প্ৰকাশ।

শ্ৰেণী:বিহু
শ্ৰেণী:বিশেষজ্ঞৰ সহায়ৰ প্ৰয়োজন থকা প্ৰবন্ধ
শ্ৰেণী:ভাৰতৰ নৃত্য
শ্ৰেণী:অসমৰ সংগীত
শ্ৰেণী:অসমৰ উৎসৱসমূহ
২২ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-
## ঘটনাৱলী
* ১৪৯৯ - স্বাবিয়ান যুদ্ধৰ (Swabian War) বাছেল চুক্তি (Treaty of Basel) স্বাক্ষৰিত হয় আৰু যুদ্ধ সমাপ্ত হৈছিল। 
* ১৯৩৪ - ব্ৰিটেইনৰ গ্ৰেছফ'ৰ্ড কয়লা খনিত বিস্ফোৰণ ঘটি ২৬৬জন লোকৰ মৃত্যু হৈছিল। এই ঘটনাক গ্ৰেছফ'ৰ্ড দুৰ্যোগ (Gresford disaster) বুলি জনা যায়। 
* ১৯৬৫ - আমেৰিকাৰ দ্বাৰা যুদ্ধ বিৰতি আহ্বানত কাশ্মীৰক লৈ হোৱা ভাৰত-পাকিস্থানৰ যুদ্ধৰ অৱসান ঘটে। 
* ১৯৮০ - ইৰাক-ইৰানৰ যুদ্ধ আৰম্ভ হয়। 
* ২০১৩ - পাকিস্থানৰ পেছাৱৰত থকা এটা গীৰ্জা ঘৰত আত্মঘাতী বোমাৰু উগ্ৰপন্থীয়ে দুটা বোমা বিস্ফোৰণ ঘটাইছিল আৰু সেই বিস্ফোৰণত ১২৭জন লোক নিহত হৈছিল। 

## জন্ম
* ১৭৫৯ - ৱিলিয়াম প্লেইফেয়াৰ, স্কটলেণ্ডৰ অভিযন্তা আৰু অৰ্থ-ৰাজনীতিবিদ (political economist)। পৰিসংখ্যা গ্ৰাফ বা লেখ চিত্ৰৰ (statistical graphs) উদ্ভাৱক। ব্ৰিটেইনৰ হৈ গুপ্তচৰ কৰিছিল। 
* ১৭৯১ - মাইকেল ফেৰাডে, ইংৰাজ পদাৰ্থ বিজ্ঞানী, বিদ্যুত চুম্বকত্ব আৰু বিদ্যুত ৰসায়নৰ ক্ষেত্ৰলৈ আগবঢ়োৱা অৱদানৰ বাবে জনাজাত হৈছিল। তেওঁৰ প্ৰধান আৱিষ্কাৰ সমূহ হ'ল বিদ্যুত চুম্বকীয় আৱেশ, দ্বিচুম্বকত্ব(Diamagnetism),আৰু বিদ্যুত বিশ্লেষণ।
* ১৮২৯ - আনন্দৰাম ঢেকিয়াল ফুকন, আধুনিক যুগৰ অসমীয়া ভাষাৰ এগৰাকী অন্যতম লেখক।
* ১৮৬৩ - আলেকজান্দ্ৰে ইয়াৰছিন (Alexandre Yersin), ছুইজাৰলেণ্ড-ফ্ৰান্সৰ চিকিৎসক আৰু বেক্টেৰিয়া বিশেষজ্ঞ, প্লেগ ৰোগৰ বীজাণু আৱিষ্কাৰক। 
* ১৮৭০ - চাৰ্লট কোপাৰ (Charlotte Cooper), ইংৰাজ মহিলা টেনিছ খেলুৱৈ, অলিম্পিকৰ মহিলা টেনিছত প্ৰথম সোণৰ পদক বিজেতা।
* ১৯৩৭ - শিৱপ্ৰসাদ ঠাকুৰ, অসমৰ এজন চলচ্চিত্ৰ পৰিচালক।
* ১৯৫৮ - আন্দ্ৰেয়া বোছেলি (Andrea Bocelli), ইটালীৰ জনপ্ৰিয় সংগীত শিল্পী। 
* ১৯৬২ - মাৰ্টিন ক্ৰ' (Martin Crowe), নিউজিলেণ্ডৰ প্ৰাক্তন ক্ৰিকেট খেলুৱৈ।
* ১৯৭৯ - ৰোহিত চাৰ্দানা, ভাৰতীয় বাতৰি সূত্ৰধাৰ, বাতৰি পৰিবেশক, সাংবাদিক তথা সম্পাদক।
* ১৯৮২ - নয়ন নিলীম, অসমীয়া চলচ্চিত্ৰ অভিনেতা।
* ১৯৮৪ - থিয়াগ' ছিলভা (Thiago Silva), ব্ৰাজিলৰ ফুটবল খেলুৱৈ।

## মৃত্যু
* ১৫৩৯ - গুৰু নানক, শিখ ধৰ্মৰ প্ৰৱৰ্তক। 
* ১৮৫০ - জে এইছ ভন থুনেন (Johann Heinrich von Thünen),জাৰ্মান মানৱ ভূগোলবিদ আৰু অৰ্থনীতিবিদ, কৃষি ভূমি ব্যৱহাৰৰ সূত্ৰৰ (The Von Thunen model of agricultural land use) বাবে জনাজাত। 
* ১৯৫৬ - ফ্ৰেডৰিক ছ'ডি (Frederick Soddy), ইংৰাজ ৰসায়ন বিজ্ঞানী, আইচ'টপৰ (isotopes) আৱিষ্কাৰক, ন'বেল বঁটা বিজেতা (১৯২১)। 
* ১৯৭০ - শৰদিন্দু বন্দ্যোপাধ্যায়, এজন ভাৰতীয় বঙালি লেখক। (জঃ ৩০ মাৰ্চ, ১৮৯৯)
* ১৯৯১ - দুৰ্গা খোটে, পদ্মশ্ৰী আৰু দাদা চাহেব ফালকে বঁটা জয়ী অভিনেত্ৰী। 
* ২০১১ - মনছুৰ আলী খান পাটাউদী, ভাৰতীয় ক্ৰিকেট খেলুৱৈ তথা ভাৰতীয় ক্ৰিকেট দলৰ প্ৰাক্তন অধিনায়ক।

## দিৱস
* বিশ্ব গঁড় দিৱস। (World Rhino Day)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
নষ্ট-ঘাতক

**নষ্ট-ঘাতক** বা **নষ্ট-মাৰাত্মকতা** () এক পাৰমাণৱিক সমৰ-পন্থাৰ ধাৰণা য'ত শত্ৰুপক্ষৰ পাৰমাণৱিক প্ৰথমাঘাত (first-strike) ত বিদ্ধস্ত হোৱাৰ পাছতো সিহঁতবোৰৰ ওপৰত তাৎক্ষনিক, স্বয়ংক্ৰিয় আৰু সৰ্বনাশী ভাৱে আঘাত হানি প্ৰত্যাক্ৰমণ কৰাৰ নিশ্চয়্তা নিহীত থাকে যাৰ দ্বাৰা দৰাচলতে শত্ৰুপক্ষক প্ৰথমাঘাত কৰিবলৈ নিৰুৎসাহিত কৰা হয়।

## সামৰিক-শৈলী
পাৰমাণৱিক প্ৰত্যাক্ৰমণৰ নিশ্বিত ক্ষমতা পাৰমাণৱিক শক্তি-সম্পন্ন দেশসমূহৰ বাবে এক জৰুৰী ব্যৱস্থাপনা হিচাপে গণ্য কৰা হয় কিয়নো ইয়াৰ অবিহনে শত্ৰুপক্ষয়ে হয়তো দেশৰ পাৰমাণৱিক অস্ত্ৰৰ মূল নিয়ন্ত্ৰক বা নিয়ন্ত্ৰণস্থলীকে প্ৰথমাঘাতেৰে নষ্ট কৰি দেশখনক নিস্প্ৰভাৱ কৰি পেলাব পাৰে। তেনে নহ'বৰ বাবে সেই দেশসমূহে ভিন ভিন নষ্ট-ঘাতক বা নষ্ট-মাৰাত্মক পন্থা অবলম্বন কৰে আৰু তেনে পন্থাসমূহ সৰ্ৱজনবিদীতও কৰে যাতে শত্ৰুপক্ষ প্ৰথমাঘাত কৰাৰ পৰা বিৰত থাকে।

পাৰমাণৱিক শক্তি-সম্পন্ন দেশসমূহত পাৰমাণৱিক অস্ত্ৰ ব্যৱহাৰ কৰাৰ কৰ্তৃত্ব সাধাৰণতে দেশৰ  সৰ্বোচ্চ কাৰ্যবাহী মুৰব্বী গৰাকীৰ ওপৰতে ন্যস্ত কৰা থাকে। পাৰমাণৱিক প্ৰত্যাক্ৰমনো সেই মুৰব্বী গৰাকীৰ আজ্ঞা আৰু নিয়ন্ত্ৰণতে বিশেষ প্ৰক্ৰিয়াৰ দ্বাৰা কাৰ্যকৰী হোৱাৰ ব্যৱস্থা কৰি থোৱা থাকে। কিন্তু যদিহে দেশৰ পাৰমাণৱিক অস্ত্ৰ সমূহৰ বাবে কৰি থোৱা আজ্ঞা আৰু নিয়ন্ত্ৰণ ব্যৱস্থা শত্ৰুপক্ষৰ প্ৰথমাঘাততে ইতিমধ্যে নষ্ট হৈ পৰে,  তেনে অৱস্থাতো নষ্ট-ঘাতক বিকল্প সক্ৰিয় হৈ পৰি শত্ৰুপক্ষৰ ওপৰত সৰ্বনাশী পাৰমাণৱিক প্ৰত্যাক্ৰমণ ঘটাব পাৰে।

ছ'ভিয়েট সংঘৰ 'মৃত-হাত' (Dead Hand, গুপ্তনাম Perimeter), যুক্তৰাজ্য (গ্ৰেট ব্ৰিটেইন আৰু উত্তৰ আয়াৰলেণ্ড)ৰ 'অন্তিম পন্থাৰ পত্ৰসমূহ' (Letters of last resort), আমেৰিকা যুক্তৰাষ্ট্ৰৰ 'বিপদসঙ্কেততে নিক্ষেপ' (Launch on Warning) এনেধৰণৰ নষ্ট-ঘাতক পাৰমাণৱিক সমৰ-পন্থাৰ কাৰ্যকৰী ব্যৱস্থা।

নষ্টাঘাত প্ৰত্যাক্ৰমণ ৰূপায়ণৰ বাবে অন্ত-বিনাশী পাৰমাণৱিক ক্ষেপণাস্ত্ৰ সমূহৰ নিক্ষেপণ মৃত-মানব সঞ্চালিত বুটাম (Dead man's switch) ৰ দ্বাৰা কৰোৱাৰ ব্যৱস্থা হ'ব পাৰে যিবোৰ অনবৰতে টিপা অৱস্থাত ৰাখি নিক্ষেপণ-নিষ্ক্ৰিয়হে কৰি ৰখা হয়। এনে বুটামৰ ওপৰত মানবীয় নিয়ন্ত্ৰণ শক্তিহীন হলে বুটামৰ যান্ত্ৰিক স্থিতিস্থাপক প্ৰতিক্ৰিয়াৰ ফলত বৰ্তনী বন্ধ হৈ নিক্ষেপণ সক্ৰিয় হয় আৰু তাৰ দ্বাৰা ক্ষেপণাস্ত্ৰ সমূহ পূৰ্ব-নিৰ্ধাৰিত বা পুৰ্বেই বিবেচিত লক্ষ্যস্থানবোৰলৈ নিশ্বিতভাবে নিক্ষেপিত হ'ব পৰা কৰি ৰাখিব পাৰি।

## তথ্য সংগ্ৰহ

শ্ৰেণী:সামৰিক পৰিভাষা
শ্ৰেণী:সামৰিক প্ৰযুক্তি
২ মাৰ্চ

**২ মাৰ্চ** গ্ৰেগৰিয়ান বৰ্ষপঞ্জী অনুসৰি বছৰৰ ৬০ তম (অধিবৰ্ষত ৬১ তম) দিন। 
## ঘটনাৱলী
*১৯৯১ - শ্ৰীলংকাত হোৱা বোমা বিস্ফোৰণত উপ-প্ৰতিৰক্ষামন্ত্ৰী বিজয়সহ ২৯জন নিহত।

## জন্ম
* ১৯২৩ - ৰিচাৰ্ড উইলিয়াম টিম, আমেৰিকান জীৱবিজ্ঞানী, খ্ৰীষ্টান যাজক, শিক্ষাবিদ, গৱেষক আৰু সমাজকৰ্মী।
* ১৯৩০ - জন কলম, আমেৰিকান অভিনেতা।
* ১৯৮৬ - জয়ন্ত তালুকদাৰ, অসমীয়া ধনুৰ্বিদ।
* ১৯৯০ - টাইগাৰ শ্ৰফ, ভাৰতীয় অভিনেতা।

## মৃত্যু
* ১৯৪৯ - সৰোজিনী নাইডু, ভাৰতীয় স্বাধীনতা সংগ্ৰামী।
* ১৯৯৪ - অনিতা মৰিছ, আমেৰিকান অভিনেত্ৰী।
* ২০১৩ - শৱনম শাকিল, পাকিস্তানী কবি। 
* ২০২১ - প্ৰভাত শৰ্মা, ভাৰতীয় সংগীতজ্ঞ, বাঁহী বাদক।

## দিৱস
* বায়ু সেনা দিৱস (শ্ৰীলংকা)
* কৃষক দিৱস (ম্যানমাৰ)

## বাহ্যিক সংযোগ

* বিবিচি: এই দিনত
----

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন

## তথ্য সংগ্ৰহ
অতিপাত বিশেষাধিকাৰ

**অতিপাত বিশেষাধিকাৰ** (), এই পাৰিভাষিক বাক্যাংশটি আমেৰিকা যুক্তৰাষ্ট্ৰৰ ওপৰত অনা এক বিশেষ অভিযোগ যাৰ মতে কোৱা হয় বোলে সেই দেশখনে নিজৰেই মুদ্ৰা () ডলাৰ আন্তৰ্জাতিক সংৰক্ষিত মুদ্ৰা () হিচাপে ব্যৱহাৰ হোৱাৰ বাবে বৰ বেচি হিত উপভোগ কৰি আছে। অতিপাত বিশেষাধিকাৰ এইবাবেই যে, সেই দেশখনৰ যেন কেতিয়াও বিশ্বক আদায় দিবলগীয়া বাকী () নাথাকে, কিয়নো দেশখনে নিজৰেই ছপা কৰা মুদ্ৰাৰে পৃথিবীৰ যিকোনো দেশৰ পৰা যি লাগে তাকে কিনি (আমদানি কৰি) ল'ব পাৰে।

## বাক্যাংশটিৰ প্ৰথম ব্যৱহাৰ
১৯৬০ চনত ফ্ৰান্সৰ বিত্ত মন্ত্ৰী ভেলেৰী জিস্কাৰ দেস্তেঁ ()-য়ে *অতিপাত বিশেষাধিকাৰ* বোলা এই পাৰিভাষিক বাক্যাংশটি আমেৰিকাক কটাক্ষ কৰি ব্যৱহাৰ কৰিছিল।

## অভিযোগৰ প্ৰাসংগিকতা
১৯৪৪ চনৰ ব্ৰেটন উদছ প্ৰণালী () মতে আমেৰিকাৰ ডলাৰসমূহ বিদেশী ৰাষ্ট্ৰয়ে দৰকাৰ মতে সোণ হিচাপে একদৰত (৩৫ ডলাৰত প্ৰায় ৩১.১ গ্ৰাম সোণ) ভঙাই লোৱাৰ ব্যৱস্থা হৈছিল। কিন্তু ঘটনাটো এনে হৈছিল যে আমেৰিকাই বিশ্বৰ কেন্দ্ৰীয় বেংকৰ দৰে ডলাৰ টকাপাত ()-বোৰ বিশ্ব বাণিজ্যৰ বাবে এৰি দিব পাৰিছিল আৰু আচৰিত ধৰণে তাৰ বাবে বিদেশৰ পৰা নিজ দেশৰ মানুহৰ ভোগৰ বাবে প্ৰকৃত সামগ্ৰী আমদানি বা এক প্ৰকাৰ আদায় কৰিও ল'ব পাৰিছিল। আমেৰিকাৰ অৰ্থনীতিবিদ বে'ৰী আইকেনগ্ৰীন () য়ে কোৱা মতে আমেৰিকাৰ মুদ্ৰাছপাশাল ()-ৰ কৰ্তৃপক্ষক ১০০ ডলাৰৰ টকা পাতখিলা ছপাবৰ বাবে মাত্ৰ কেইপইচা () মান খৰচ হয় কিন্তু বিদেশী ৰাষ্ট্ৰ এখনে সেই ডলাৰ পাতখিলা পাবৰ বাবে ১০০ ডলাৰ মূল্যৰ প্ৰকৃত সামগ্ৰী উছৰ্গা কৰিব লগা হয়।

## অভিযোগ লৈ ফ্ৰান্স সৰব হোৱা
স্বাভাবিকতে আমেৰিকাই এনে অতিপাত বিশেষাধিকাৰ পাই নিজ-খুশি মতে নিজৰ হাতত মজুত থকা সোণৰ মূল্য চেৰাই ডলাৰ ছপা কৰিবলৈ লৈছে বুলি ফ্ৰান্সৰ ভাৱ হয়। ফ্ৰান্সত এই ঘটনাৰ প্ৰতিবাদ হবলৈ ধৰে। তেওঁলোকৰ মতে আমেৰিকাৰ নাগৰিক সকলৰ উন্নত মানদণ্ডৰ জীৱন ধাৰণৰ বাবে বিদেশৰ মানুহ বিলাকে কষ্ট কৰি আছে; আমেৰিকাৰ বহুজাতিক উদ্যোগবোৰক চলিবৰ বাবে সকলো বিদেশী চৰকাৰে সাহায্য-ভৰণ () কৰি আছে। ফলত ১৯৬৫ চনৰ ফেব্ৰুৱাৰী মাহত ফ্ৰান্সৰ ৰাষ্ট্ৰপতি ছাৰ্লছ দি গ'ল () য়ে তেওঁৰ দেশত থকা আমেৰিকাৰ ডলাৰবোৰ সোণ হিচাপে ভঙাই লোৱাৰ ইচ্ছা ঘোষনা কৰে আৰু সেইমতে জলসেনা বাহিনীৰ জাহাজত ডলাৰবোৰ তুলি দি তাহাঁতক আটলাণ্টিক মহাসাগৰ পাৰ হৈ আমেৰিকাৰ পৰা সোণ আনিবলৈ পঠিয়ায়। তাকে দেখি আন কেইবাখনো দেশে আমেৰিকাৰ পৰা সোণ বিচাৰি আমেৰিকালৈ ঢাপলি মেলে।

## নিক্সন ঝটকা
ফ্ৰান্সকে ধৰি অন্যান্য কেবাখনো দেশৰ এই দৃষ্টিভংগীৰ বাবে এনে এক অৱস্থাৰ সৃষ্টি হ'ল যে অতি সোনকালে আমেৰিকাৰ সোণৰ সংৰক্ষিত ভাণ্ডাৰ খালী হ'বলৈ ধৰে আৰু আমেৰিকাৰ অৰ্থনৈতিক প্ৰভাৱ লাহে লাহে নোহোৱা হ'বলৈ ধৰে। সেয়েহে লাহে লাহে আমেৰিকাৰ ৰাষ্ট্ৰপতি ৰিচাৰ্ড নিক্সন চিন্তান্বিত হয়। ১৫ আগষ্ট, ১৯৭৫ ত নিক্সনে নিজৰ বিষয়াসকলৰ লগত হোৱা গোপন আলোচনা মৰ্মে সাময়িক ভাৱে ডলাৰৰ পৰিবৰ্তে আৰু কাকো সোণ নিদিয়ে বুলি একপক্ষীয় ভাৱে ঘোষণা কৰে। যদিও সাময়িক ভাৱে এই ব্যৱস্থা কৰা হৈছে বুলি কোৱা হ'ল তথাপিতো আমেৰিকায়ে ডলাৰ ভাঙি সোণ কেতিয়াও নিদিলেই। পৰবৰ্তী সময়ত ১৯৭৬ চনৰ অক্টোবৰ মাহত আমেৰিকায়ে লাহেকৈ আইন কৰি চৰকাৰীভাবে ডলাৰৰ সংজ্ঞা সলনি কৰি পেলালে আৰু সোণৰ লগত ডলাৰৰ ৰূপান্তৰক্ষম () সম্পৰ্ক নাই বুলি জনাই দিলে। বিশ্ব বাণিজ্যত এই ঘটনাক নিক্সন শ্বক্‌ () বুলি কোৱা হয়। বিশ্বৰ বিভিন্ন দেশে তেতিয়াৰে পৰা হাতত থাকি যোৱা সেই ডলাৰ পাতবোৰক এতিয়াও সামগ্ৰীমুদ্ৰা ()ৰ দৰে মৰ্য্যদা দি আন্তৰ্জাতিক বজাৰত পৰস্পৰৰ মাজত অন্যান্য সা-সামগ্ৰীৰ আমদানি-ৰপ্তানি চলাই আছে যাৰ ফলত আমেৰিকাৰ অতিপাত বিশেষাধিকাৰ এতিয়াও অক্ষুণ্ণ আছে।

## তথ্য সংগ্ৰহ

শ্ৰেণী:অৰ্থনীতি
খনমা

**খনমা** নাগালেণ্ডৰ ৰাজধানী কহিমাৰ পৰা বিছ কিলোমিটাৰ পশ্চিমে অৱস্থিত এখন আংগামী নগা গাওঁ। 

গাওঁখনক স্থানীয় এবিধ উদ্ভিদ (*Glouthera fragrantisima*) ৰ আংগামী নাম অনুসৰি ’Khwuno-ra’ বুলিও জনা যায়। খনমাৰ মুঠ জনসংখ্যা ১৯৪৩ জন আৰু ৪২৪টা পৰিয়াল। খনমাক ভাৰতৰ প্ৰথমখন সেউজ গাওঁ বুলি গণ্য কৰা হয়। 

## ভৌগোলিক অৱস্থিতি
খনমাৰ মূলত: পাহাৰীয়া। ইয়াৰ পাহাৰবোৰ সেউজ অৰণ্যৰে আৱৰি আছে। নাগালেণ্ডৰ ৰাজ্যিক চৰাই, ব্লাইথ’ছ ট্ৰগ’পান (Blyth's tragopan) খনমাৰ অৰণ্যত দেখা পোৱা যায়।

## জনসংখ্যা
২০১১ চনৰ লোকপিয়ল অনুসৰি খনমাত বসবাস কৰা মুঠ পৰিয়ালৰ সংখ্যা ৪২৪টা আৰু জনসংখ্যা ১৯৪৩ জন। ইয়াৰে ৯১৯ জন পুৰুষ আৰু ১০২৪ গৰাকী মহিলা। 

গাওঁখন তিনিটা খেলত বিভক্ত- মেৰহুমা (Merhüma, M-Khel), চেম’মা (Semoma, S-Khel) আৰু থেভ’মা (Thevoma,T-Khel).

খনমাৰ সাক্ষৰতাৰ হাৰ নাগালেণ্ডৰ ৰাজ্যিক হাৰতকৈ অধিক। ২০১১ চনৰ লোকপিয়ল অনুসৰি খনমাৰ নাগালেণ্ডৰ ৭৯.৫৫% ৰ বিপৰীতে ৮৩.৪১% লোক সাক্ষৰ। ইয়াৰ ভিতৰত পুৰুষৰ সাক্ষৰতাৰ হাৰ ৯৩.৭২% আৰু মহিলাৰ ৭৪.১৯%

ভাৰত চৰকাৰৰ পঞ্চায়তী ৰাজ আইনৰ অধীনত খনমা গাওঁখন গাওঁবুঢ়াই পৰিচালনা কৰে। 

## তথ্যসূত্ৰ

## লগতে চাওক
*আংগামী জাপো ফিজ’

শ্ৰেণী:নাগালেণ্ড
শ্ৰেণী:ভাৰতৰ গাঁও
কিফিৰে জিলা

**কিফিৰে** (Pron:/ˈkɪfɑɪə/) নাগালেণ্ডৰ টুৱেনছাং জিলাৰ একাংশ সামৰি নতুনকৈ সৃষ্টি কৰা নাগালেণ্ডৰ নৱমখন জিলা৷ ২০১১ চনৰ লোকপিয়ল অনুসৰি কিফিৰে, লংলেং জিলাৰ পিছতে নাগালেণ্ডৰ এঘাৰখন জিলাৰ ভিতৰত দ্বিতীয় জনবহুল জিলা৷

## ভৌগোলিক অৱস্থান
কিফিৰে জিলাৰ উত্তৰে টুৱেনছাং জিলা, পশ্চিমে ফেক জিলা আৰু পূবে ম্যানমাৰ অৱস্থিত৷ এই জিলাৰ মূলকেন্দ্ৰ কিফিৰে চহৰত, যি সাগৰ পৃষ্ঠৰ পৰা ৮৯৬ মিটাৰ উচ্চতাত অৱস্থিত৷ কিফিৰে জিলাৰ মূখ্য টাউনসমূহ হৈছে, চেয়’চুং (Seyochung), চিটিমি (Sitimi), পুংৰ’ (Pungro) আৰু কিফিৰে৷ সাগৰ পৃষ্ঠৰ পৰা ৩৮৪১ মিটাৰ উচ্চতাৰে নাগালেণ্ডৰ সৰ্বোচ্ছ শিখৰ ’মাউন্ট চাৰামাটি’ (Saramati), এইখন জিলাতে অৱস্থিত৷ 

## জনসংখ্যা
২০১১ চনৰ লোকপিয়ল অনুসৰি কিফিৰে জিলাৰ মুঠ জনসংখ্যা ৭৪,০৩৩ জন৷  গতিকে ভাৰতৰ জিলাসমূহৰ ভিতৰত জনসংখ্যাৰ ফালৰ পৰা এই জিলাৰ স্থান ৬২৫তম (মুঠ ৬৪০ খনৰ ভিতৰত)৷ কিফিৰেৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৬১ গৰাকী৷ এই জিলাৰ সাক্ষৰতাৰ হাৰ ৭১.১% 

জিলাখনৰ মূল জনজাতিসমূহ হৈছে চাংটাম (Sangtam), ইমচুংগাৰ (Yimchunger) আৰু ছেমা (Sema)৷

## তথ্যসূত্ৰ

## বাহ্যিক সংযোগ
* 

শ্ৰেণী:নাগালেণ্ডৰ জিলা
ডিমাপুৰ জিলা

**ডিমাপুৰ** (Pron:/ˌdɪməˈpʊə/) নাগালেণ্ডৰ এখন জিলা। ইয়াৰ সদৰ ঠাই হৈছে ডিমাপুৰ চহৰ। ২০১১ চনৰ লোকপিয়ল অনুসৰি এই জিলা নাগালেণ্ডৰ এঘাৰখন জিলাৰ ভিতৰত আটাইতকৈ জনবহুল জিলা।

## জনসংখ্যা
২০১১ চনৰ লোকপিয়ল অনুসৰি ডিমাপুৰ জিলাৰ জনসংখ্যা ৩৭৯,৭৬৯ জন, তুলনামূলকভাৱে মালদ্বীপ দেশৰ সমান। গতিকে ভাৰতৰ ৬৪০খন জিলাৰ ভিতৰত জনসংখ্যাৰ ফালৰ পৰা ডিমাপুৰৰ স্থান ৫৬৩তম। ২০০১-২০১১ চনত ডিমাপুৰৰ জনসংখ্যা বৃদ্ধিৰ হাৰ আছইল শূন্য। ডিমাপুৰ জিলাৰ প্ৰতি ১০০০ গৰাকী পুৰুষৰ ভিতৰত মহিলাৰ সংখ্যা হৈছে ৯১৬ গৰাকী আৰু সাক্ষৰতাৰ হাৰ হৈছে ৮৫.৪৪%

এই জিলাৰ জনসংখ্যা ভিন্ন জাতি আৰু ধৰ্মৰ লোকেৰ সমষ্টি। ইয়াৰে সংখ্যাগৰিষ্ঠ লোকসকল হৈছে নগা জনজাতিৰ লোক। 

## জৈৱবৈচিত্ৰ্য
১৯৮৬ চনত ডিমাপুৰৰ একাংশ ৰঙাপাহাৰ বন্যপ্ৰাণী অভয়াৰণ্য হিচাপে ঘোষণা কৰা হয়। এই অভয়াৰণ্যৰ মাটিকালি হৈছে ৪.৭ বৰ্গ কিলোমিটাৰ।

## শিক্ষা
ডিমাপুৰ জিলাখনত ভালেসংখ্যক শিক্ষা প্ৰতিষ্ঠান আছে। ইয়াৰ সৰহভাগ বিদ্যালয়তে শিক্ষাৰ মাধ্যম ইংৰাজী আৰু বিদ্যালয়সমূহ নাগালেণ্ড ব’ৰ্ড অব স্কুল এড্যুকেশ্যনৰ অধীনত পৰিচালিত হয়। নাগালেণ্ডৰ প্ৰধান বিদ্যালয়সমূৰ ভিতৰত পাটকাই বিদ্যালয় (Patkai School), হ’লি ক্ৰ’ছ বিদ্যালয় (Holy Cross School), চেইণ্ট প’ল উচ্চতৰ মাধ্যমিক বিদ্যালয় (St Paul Hr Sec School), কাৰমেল উচ্চতৰ মাধ্যমিক বিদ্যালয় (Carmel Hr. Sec. School (Chekiye)), এছ ডি জৈন উচ্চতৰ মাধ্যমিক বিদ্যালয় (SDJain Higher Secondary School), প্ৰণব বিদ্যপীঠ (Pranab Vidyapith), ডিমাপুৰ ৰে’লৱে উচ্চ মাধ্যমিক বিদ্যালয় (Dimapur Railway High School), চেইণ্ট জোছেফ উচ্চতৰ মাধ্যমিক বিদ্যালয় (St. Joseph's Hr Sec School) ইত্যাদি প্ৰধান। 

ৰাষ্ট্ৰীয় প্ৰযুক্তিবিদ্যা প্ৰতিষ্ঠান, নাগালেণ্ড (National Institute of Technology Nagaland) ডিমাপুৰৰ চুমুকেডিমাত শেহতীয়াকৈ আৰম্ভ হৈছে। তাৰ উপৰিও ডিমাপুৰ জিলাত মুঠতে ১৮খন প্ৰতিষ্ঠিত মহাবিদ্যালয় আছে। ইয়াৰ ভিতৰত উল্লেখযোগ্য মহাবিদ্যলয় সমূহ হৈছে, পাটকাই খ্ৰিষ্টিয়ান কলেজ (Patkai Christian College), ডিমাপুৰ চৰকাৰী মহাবিদ্যলয় (Dimapur Government College), এছ. ডি. জৈন মহাবিদ্যালয় (S.D. Jain College), প্ৰণবানন্দ মহিলা মহাবিদ্যলয় (Pranabananda Women’s College) আদি। 

## ক্ৰীড়া
ডিমাপুৰৰ এক উল্লেখযোগ্য ফুটবল ক্লাব হৈছে ডিমাপুৰ ইউনাইটেড (Dimapur United)। এই ক্লাবটোৱে নাগালেণ্ড প্ৰিমিয়াৰ লীগত নিয়মীয়াকৈ অংশগ্ৰহণ কৰে। 

## সংস্কৃতি
ডিমাপুৰৰ ডিজেফে (Diezephe) গাঁৱত কাৰুশিল্পৰ সংগ্ৰহালয় (Diezephe Craft Museum) অৱস্থিত।

## তথ্যসূত্ৰ

## বাহ্যিক সংযোগ
*
*

শ্ৰেণী:নাগালেণ্ডৰ জিলা
ইজৰাইলৰ দখলকৃত অঞ্চলসমূহ

১৯৬৭ চনৰ ছয়দিনীয়া যুদ্ধৰ পাছত ইজৰাইলে পশ্চিম এছিয়াৰ এনে কিছুমান অঞ্চল নিজৰ দখললৈ আনিছিল য'ত পূৰ্বতে বেলেগৰ প্ৰশাসন চলিছিল। এই ঘটনাকে কেন্দ্ৰ কৰি আজিও পশ্চিম এছিয়া অঞ্চল উত্তপ্ত অৱস্থাত থাকে। প্ৰথমাৱস্থাত ইজৰাইলৰ দ্বাৰা দখলকৃত অঞ্চলসমূহ আছিল:
* ছিৰিয়াৰ গোলান উচ্চাঞ্চল 
* ইজিপ্তৰ চিনাই প্ৰায়দ্বীপ
* ইজিপ্ত অধিকৃত গাজাপট্টি 
* জৰ্ডান অধিকৃত অদ-দিফা-ই-গাৰবিয়া (ইংৰাজী: West Bank, ৱেষ্ট বেঙ্ক, পূৱ জেৰুজালেমকে ধৰি)

১৯৮২ চনৰ লেবানন যুদ্ধৰ পাছত ইজৰাইলে লেবাননৰ দক্ষিনাংশও অধিকাৰ কৰি লয়।

## কোনবোৰ অংশ ইজৰাইলে এৰিছে
১৯৭৯ চনত ইজৰাইল-ইজিপ্ত শান্তি চুক্তি মতে ইজৰাইলে চিনাই প্ৰায়দ্বীপ ইজিপ্তক উভতাই দিয়ে আৰু ইজিপ্তে গাজাপট্টিৰ ওপৰত সকলো অধিকাৰ ত্যাগ কৰে। ১৯৯৩ চনত ইজৰাইলৰ প্ৰধান মন্ত্ৰী ইৎজাক ৰাবিন আৰু পেলেষ্টাইন মুক্তি সংস্থাৰ ইয়াছেৰ আৰাফাতৰ মাজত পাৰস্পৰিক বুজাপৰাৰ মাজেৰে গাজাপট্টি পেলেষ্টাইন প্ৰাধিকৰনৰ অধীনলৈ আহে। কিন্তু ২০০৭ চনত পেলেষ্টাইনৰে হামাছ নামৰ ৰাজনৈতিক সংগঠনে ফাতাহ দলক নিৰ্বাচনত পৰাজিত কৰি এই অঞ্চল নিজৰ দখললৈ আনে। 

ইজৰাইলে লেবাননৰ খ্ৰিষ্টিয়ান যুঁজাৰু বাহিনী দক্ষিন লেবানন সেনাৰ পক্ষ লৈ লেবাননৰ দক্ষিনাংশখিনি দখললৈ আনিছিল যদিও ইৰাণৰ তৎপৰতাত লেবাননত হিজবোল্লাহ নামৰ এক ইছলামীয় উগ্ৰ-ৰাজনৈতিক সংগঠনে অনৰ্গল ইজৰাইলৰ লগত যুঁজ দি ইজৰাইলৰ দখলক প্ৰত্যাহবান জনাই আহিছিল। হিজবোল্লাহয়ে তলে তলে এক সামৰিক বাহিনীও চলাই ৰাখিছিল আৰু পাছত খ্ৰিষ্টিয়ান যুঁজাৰু বাহিনী দক্ষিন লেবানন সেনাক গেৰিলা যুদ্ধৰে পৰাস্ত কৰি দক্ষিন লেবানন নিজৰ দখললৈ আনে। ফলত ইজৰাইলে ২৪ মে, ২০০০ চনত দক্ষিন লেবানন এৰিবলৈ বাধ্য হয়।

## কোনবোৰ অংশ ইজৰাইলে ৰাখিছে
অদ-দিফা-ই-গাৰবিয়া (ৱেষ্ট বেঙ্ক, জৰ্ডান নদীৰ পশ্চিম পাৰ)ৰ খ আৰু গ অংশ বৰ্তমানে ইজৰাইলে নিজৰ অধীনত ৰাখিছে। ক অংশ পেলেষ্টাইন প্ৰাধিকৰণৰ হাতত আছে। 

গোলান উচ্চাঞ্চলক লৈ ছিৰিয়াৰ আৰব সেনা, ছিৰিয়াৰ বিদ্ৰোহী সংগঠন জিহাদী নুছৰা বাহিনী আৰু আইছিল সমৰ্থিত উগ্ৰবাদী বোৰে যুঁজ-বাগৰ কৰি আছে। 

} ||  ||  ||  ||  || 
|}

শ্ৰেণী:ইজৰাইল
টাচুকু হঞ্জ'

এজন জাপানীজ ৰোগ প্ৰতিৰোধ বিজ্ঞানী। তেওঁ বিশেষকৈ প্ৰগ্ৰেমড চেল ডেদ প্ৰটিন ১ আৱিষ্কাৰৰ বাবে বিখ্যাত।
তেওঁ লগতে চাইট'কাইনিছৰ আণৱিক চিনাক্তকৰণ অৰ্থাৎ ইণ্টাৰলিউকিন ৪ আৰু ইণ্টাৰলিউকিন ৫,
 আৰু এক্টিভেচন ইনডিউছদ চাইটিদিন ডেমিনেছৰ আৱিষ্কাৰক হিচাপে জনাজাত। ই চমেটিক হাইপাৰ মিউটেছন আৰু ক্লাছ চুইছ ৰিকম্বিনেচনৰ বাবে অতি প্ৰয়োজনীয়।

বিজ্ঞানী হঞ্জ' আমেৰিকা যুক্তৰাষ্ট্ৰৰ ৰাষ্ট্ৰীয় বিজ্ঞান একাডেমী,জাৰ্মানীৰ জাৰ্মান একাডেমী অফ নেচাৰেল চায়েন্স আৰু জাপান একাডেমীৰ লগত জড়িত হৈ আছে।

২০১৮ চনত তেওঁ জেমছ পি. এলিচনৰ লগত যুটীয়া ভাবে চিকিৎসা আৰু শৰীৰ তত্ত্ব বিজ্ঞানৰ নোবেল বঁটা লাভ কৰে। তেওঁলোক দুয়োজনে ২০১৪ চনত একে বিষয়ৰ বাবে টাং প্ৰাইজ লাভ কৰিছিল।
## জীৱন

টাচুকু হঞ্জ' ক্যিট' বিশ্ববিদ্যালয়ৰ পৰা মেডিচিন বিষয়ত এমডি কৰে। ১৯৭৫ চনত তেওঁ একেই বিশ্ববিদ্যালয়ৰ পৰা মেডিকেল ৰসায়নত পিএইচডি কৰে। তেওঁৰ পিএইচডি উপদেষ্টা আছিল য়াচুটমি নিশিজুকা আৰু অচামু হায়াইশি।

১৯৭১ চনৰ পৰা ১৯৭৪ চনলৈ তেওঁ ৱাছিংটন কাৰ্ণেগী ইনষ্টিটিউট, ৰাষ্ট্ৰীয় শিশুস্বাস্থ্য প্ৰতিষ্ঠান আৰু ৰাষ্ট্ৰীয় স্বাস্থ্য প্ৰতিষ্ঠানৰ মানৱ উন্নয়নৰ ভিজিটিং ফেল' আছিল। আমেৰিকা যুক্তৰাষ্ট্ৰত পঢ়া-শুনা কৰাৰ পিছত তেওঁ ১৯৭৪ চনৰ পৰা ১৯৭৯ চনলৈ টকিঅ' বিশ্ববিদ্যালয়ত চিকিৎসা বিজ্ঞানৰ অধ্যাপক আছিল। পিছলৈ তেওঁ ১৯৭৯ চনৰ পৰা ১৯৮৪ চনলৈ অচাকা বিশ্ববিদ্যালয়ত বংশগতি বিজ্ঞানৰ অধ্যাপক তথা মুৰব্বী আছিল।

১৯৮৪ চনৰ পৰা তেওঁ ক্যিট' বিশ্ববিদ্যালয়ত অধ্যাপক হিচাপে কাৰ্যনিৰ্বাহ কৰি আছে।

## বঁটা আৰু সন্মান

হঞ্জ তেওঁৰ জীৱন কালত বিভিন্ন বঁটা আৰু সন্মান লাভ কৰে। ২০১৬ চনত তেওঁ "এণ্টিবডি পৃথক্কৰণ ফাংচন আৱিষ্কাৰ, প্ৰতিষেধক অণু আৰু পিডি-১ৰ ক্লিনিকেল প্ৰয়োগ আৱিষ্কাৰৰ বাবে" ক্যিট' পুৰস্কাৰ লাভ কৰে।

তেওঁৰ অন্যান্য বঁটা আৰু পুৰস্কাৰৰ তালিকা,
*১৯৭৮ – তৰুণ বিজ্ঞানী পুৰস্কাৰ, জাপানীজ জৈৱ ৰাসায়নিক সমাজ
*১৯৮১ – নগুচি এওয়াৰ্ড মেমৰিয়েল পুৰস্কাৰ
*১৯৮১ –আছাহি প্ৰাইজ
*১৯৮৪ – কিহাৰা প্ৰাইজ,
*১৯৮৪ – অচাকা বিজ্ঞান বঁটা
*১৯৮৮ – তাকেদা মেডিকেল বঁটা
*১৯৯২ – বেহেৰিং কিতাচাও পুৰস্কাৰ
*১৯৯৩ – উহেৰা প্ৰাইজ
*১৯৯৬ – ইম্পিৰীয়েল প্ৰাইজ অফ দা জাপান
*২০০০ – পাৰ্চন অফ কালচাৰেল মেৰিট
*২০১২ – ৰবাৰ্ট কোচ প্ৰাইজ
*২০১৩ – অৰ্ডাৰ অফ কালচাৰ
*২০১৪ – জেমছ পি. এলিচনৰ সৈতে যুটীয়ভাৱে টাং পুৰস্কাৰ
*২০১৪ – উইলিয়াম বি. কলি পুৰস্কাৰ
*২০১৫ – ৰিচাৰ্ড ভাৰ্চ স্মলি স্মাৰক বঁটা
*২০১৬ – কিয়ো চিকিৎসা বিজ্ঞান প্ৰাইজ]]
*২০১৬ – ফুদান-ঝংজি বিজ্ঞান পুৰস্কাৰ
*২০১৬ – থমচন ৰয়টাৰ্ছ চাইটেছন বিজয়ী
*২০১৭– ৱাৰেন অলপাৰ্ট ফাউণ্ডেচন প্ৰাইজ
*২০১৮ – জেমছ পি. এলিচনৰ সৈতে যুটীয়ভাৱে চিকিৎসা আৰু শৰীৰতত্ত্ব বিজ্ঞানৰ নোবেল বঁটা

## তথ্য উৎস

## বাহ্যিক সংযোগ
* Tasuku Honjo Lab, Kyoto University Graduate School of Medicine
* Profile: Tasuku Honjo, Kyoto University Institute for Advanced Study

শ্ৰেণী:জাপানৰ ব্যক্তি
শ্ৰেণী:বিজ্ঞানী
শ্ৰেণী:চিকিৎসা বিজ্ঞানৰ ন'বেল বঁটা বিজয়ী
জেমছ পি. এলিচন

**জেমছ পি. এলিচন** (; জন্ম: ৭ আগষ্ট ১৯৪৮) এজন আমেৰিকান ৰোগ প্ৰতিৰোধ বিজ্ঞানী। তেওঁ বৰ্তমান এম. ডি. এণ্ডাৰচন কেঞ্চাৰ চেণ্টাৰৰ ৰোগ প্ৰতিৰোধ বিজ্ঞান আসনৰ অধ্যাপক আৰু ৰোগ প্ৰতিৰোধ থেৰাপি চিকিৎসাৰ সঞ্চালক। তেওঁৰ আবিষ্কাৰ সমূহে কৰ্কট ৰোগৰ নতুন চিকিৎসা পদ্ধতিৰ নতুন দিশ সূচনা কৰিছে। তেওঁ কেঞ্চাৰ ৰিচাৰ্ছ ইনষ্টিটিউটৰৰ বৈজ্ঞানিক উপদেশ পৰিষদৰ সঞ্চালক। তেওঁ টি-চেলৰ ওপৰত গৱেষণা কৰি ইয়াৰ গঠন, বিকাশ, সক্ৰিয়কৰণ আৰু ইয়াৰ দ্বাৰা কৰ্কট ৰোগৰ চিকিৎসাৰ পদ্ধতি উদ্ভাৱন কৰিছিল। কেইবাটাও ৰাষ্ট্ৰীয় আৰু আন্তৰাষ্ট্ৰীয় বঁটা লাভ কৰা বিজ্ঞানী এলিচনে ২০১৮ চনত টাচুকু হঞ্জ'ৰ সৈতে যুটীয়ভাৱে "কৰ্কট ৰোগৰ চিকিৎসা পদ্ধতি উদ্ভাৱন আৰু ঋণাত্মক ৰোগ প্ৰতিৰোধ ক্ষমতাৰ বাবে" চিকিৎসা আৰু শৰীৰতত্ত্ব বিজ্ঞানৰ নোবেল বঁটা লাভ কৰে।
## প্ৰাৰম্ভিক জীৱন
তিনি ভায়েকৰ ভিতৰত আটাইতকৈ সৰু জেমছ পি. এলিচনে ১৯৪৮ চনৰ ৭ আগষ্ট তাৰিখে এলিচ, টেক্সাছত জন্মগ্ৰহণ কৰে। তেওঁৰ পিতৃ এলবাৰ্ট মৰ্ফি এলিচন আৰু মাতৃ কনষ্টেন্স কালুলা। অষ্টম শ্ৰেণীত থাকোঁতে তেওঁ তেওঁৰ গণিত শিক্ষকৰ দ্বাৰা অনুপ্ৰাণিত হৈ বিজ্ঞানৰ প্ৰতি আকৰ্ষিত হয়। ১৯৬৯ চনত এলিচনে সূক্ষ্মজীৱবিজ্ঞান (Microbiology) বিষয়ত টেক্সাছ বিশ্ববিদ্যালয়ৰ পৰা স্নাতক ডিগ্ৰী লাভ কৰে। তাত তেওঁ ডেল্টা কাপ্পা এপচিলন সন্মানৰ সদস্য আছিল। ১৯৭৩ চনত টেক্সাছ বিশ্ববিদ্যালয়ৰ পৰা তেওঁ জীৱবিজ্ঞানৰ পিএইচডি ডিগ্ৰী লাভ কৰে। তেওঁৰ পিএইচডিৰ উপদেষ্টা আছিল জি. ব্ৰেৰী কিটো। 

## কৰ্ম-জীৱন

১৯৮৫ চনত তেওঁ কেলিফোৰ্নিয়া বিশ্ববিদ্যালয়ত কৰ্কট ৰোগৰ গৱেষণা পৰীক্ষাগাৰৰ সঞ্চালক তথা ৰোগ প্ৰতিৰোধ বিভাগৰ অধ্যাপক হিচাপে নিয়োজিত হয়। ২০০৪ চনত তেওঁ নিউৱৰ্ক চহৰৰ মেমৰীয়েল শ্লোন কেটাৰিং কেঞ্চাৰ চেণ্টাৰলৈ যায় আৰু লুইডগ চেণ্টাৰ ফৰ কেঞ্চাৰ ইমিউন'থেৰাপিৰ পৰিচালক আৰু ইমিউন'লজি প্ৰগামৰ সঞ্চালক পদত নিযুক্তি লাভ কৰে। তেওঁ ২০১২ চনলৈ হোৱাৰ্ড হুগেছ মেডিকেল ইনষ্টিটিউটত অনুসন্ধানকাৰী আছিল আৰু পিছলৈ এম.ডি এণ্ডাৰচন কেঞ্চাৰ চেণ্টাৰত যোগদান কৰে। বৰ্তমান তেওঁ এই প্ৰতিষ্ঠানৰ ৰোগ প্ৰতিৰোধ বিজ্ঞান বিভাগৰ মুৰব্বী।

তেওঁ ৰাষ্ট্ৰীয় বিজ্ঞান একাডেমী, ইনষ্টিটিউট অফ মেডিচিন,আমেৰিকান একাডেমী অফ মাইক্ৰবায়লজিৰ সদস্য আৰু আমেৰিকান এছচিয়েচন ফৰ দা এডভান্সমেণ্ট অফ চায়েন্সৰ সন্মানীয় ফেল'। তেওঁ পূৰ্বতে কেঞ্চাৰ গৱেষণা প্ৰতিষ্ঠানৰ বৈজ্ঞানিক উপদেষ্টা পৰিষদৰ পৰিচালক আছিল আৰু আমেৰিকান ৰোগ প্ৰতিৰোধবিদ সংস্থাৰ সভাপতি আছিল। 

## বঁটা আৰু সন্মান
*জীৱ বিজ্ঞানৰ ব্ৰেকথ্ৰো' প্ৰাইজ (২০১৪)
* টাং প্ৰাইজ (২০১৪)
*লুইছ গ্ৰছ হৰৱিটজ্ প্ৰাইজ (২০১৪)
*হাৰভে প্ৰাইজ (২০১৪)
*গ্ৰিণ্ডনাৰ ফাউণ্ডেচন আন্তঃৰাষ্ট্ৰীয় বঁটা (২০১৪)
*লাস্কাৰ ডে-বাকে ক্লিনিকেল মেডিকেল গৱেষণা বঁটা (২০১৫)
*ব্লফ প্ৰাইজ (২০১৭)
*বালজান প্ৰাইজ (২০১৭, ৰবাৰ্ট ডি. স্কৰেইবাৰৰ সৈতে যুটীয়া ভাবে)
* দা জবাৰ্গ প্ৰাইজ (২০১৭, এন্থনি আৰ. হাণ্টাৰৰ সৈতে যুটীয়ভাৱে)
*কিং ফেইজেল আন্তঃৰাষ্ট্ৰীয় বঁটা (২০১৮)
*আলবাণী মেডিকেল চেণ্টাৰ প্ৰাইজ (২০১৮)
*জৈৱৰসায়নৰ ড॰ পাল জানছেন বঁটা (২০১৮)
*টাচুকু হঞ্জ'ৰ সৈতে চিকিৎসা আৰু শৰীৰতত্ত্ব বিজ্ঞানৰ নোবেল বঁটা (২০১৮)

## তথ্য উৎস

## বাহ্যিক সংযোগ
*Academic Home Page
*Howard Hughes Medical Institute bio 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:বিজ্ঞানী
শ্ৰেণী:চিকিৎসা বিজ্ঞানৰ ন'বেল বঁটা বিজয়ী
কুমলী দেৱী

**কুমলী দেৱী** () আছিল ১৯৪২ৰ ভাৰত ত্যাগ আন্দোলনৰ এগৰাকী সক্ৰিয় স্বাধীনতা সংগ্ৰামী। ১৯৪২ ৰ ২০ ছেপ্টেম্বৰত ঢেকিয়াজুলিত ভাৰতৰ ত্ৰিৰংগা পতাকা উত্তোলন কৰিবলৈ যাওঁঁতে পুলিচৰ গুলিত প্ৰাণ আহুতি দি শ্বহীদ হয়। তেওঁৰ স্বামীৰ নাম আছিল গোবৰ নেওগ, মৌজা নাহৰবাৰী, জিলা দৰং৷ তেওঁৰ পুত্ৰৰ নাম গোলাপ চন্দ্ৰ নেওগ, যি স্বাধীনতা আন্দোলনৰ সক্ৰিয় কৰ্মী আছিল৷ ১৮৭৪ চনৰ নৱেম্বৰ মাহত জন্মা কুমলী নাথৰ পিতৃৰ নাম তুলীৰাম নাথ আৰু মাতৃৰ নাম আমোলী নাথ৷  

বিয়াল্লিছৰ গণ আন্দোলনত জ্যোতিপ্ৰসাদ আগৰৱালা, গহনচন্দ্ৰ গোস্বামী আদি কংগ্ৰেছৰ আত্মগোপন কৰি থকা নেতাসকলে আন্দোলন তীব্ৰতৰ কৰি তুলিবলৈ ১৯৪২ চনৰ ২০ ছেপ্তেম্বৰৰ দিনা দৰং জিলাৰ সকলো পুলিচ থানাত ভাৰতৰ পতাকা উত্তোলনৰ সিদ্ধান্ত লয়৷ সেইমৰ্মে ২১ ছেপ্তেম্বৰৰ দিনটো থানাই থানাই পতাকা উত্তোলন কৰিবলৈ মৃত্যু বাহিনী আৰু ৰক্ষী বাহিনী প্ৰস্তুত কৰা হৈছিল৷ সিদ্ধান্তমতে, ঢেকিয়াজুলি থানাত পতাকা উত্তোলন কৰিবলৈ মনবৰ নাথ, কমলাকান্ত দাস, গোলোক চন্দ্ৰ নেওগ আগবাঢ়িল৷ কমলাকান্ত দাসক বয়নেটেৰে পিঠিত আঘাত কৰাত ৰক্ষী বহিনীয়ে তেওঁক ততাতৈয়াকৈ তাৰপৰা আঁতৰাই লৈ যায়৷ ইফালে মনবৰ নাথ আৰু গোলাপ চন্দ্ৰ নেওগে পৃথকে পৃথকে দুডাল বাঁহৰ বান্ধি অনা দুখন পতাকা থানা ঘৰৰ মূধচত উত্তোলন কৰাৰ লগে লগে পুলিচৰ গুলীত মনবৰ নাথ ঢলি পৰে৷ তাৰপিছত গোলোক চন্দ্ৰ নেওগলৈ বন্দুক টোঁওৱা দেখি ওচৰতে থকা মাক কুমলী দেৱীয়ে পুত্ৰৰ আগত থিয় দি পুলিচৰ গুলী বুকু পাতি লৈ থিতাতে নিহত হয়৷ 
## তথ্য সূত্ৰ

শ্ৰেণী:অসমৰ স্বাধীনতা সংগ্ৰামী
জেৰাৰ্ড মৌৰো

**জেৰাৰ্ড এলবাৰ্ট মৌৰো** (; ; জন্ম: ২২ জুন ১৯৪৪) এজন ফ্ৰেন্স বৈজ্ঞানিক। তেওঁ বৈদ্যুতিক অভিযান্ত্ৰিকতা আৰু লেজাৰ বিশেষজ্ঞ। তেওঁ তেওঁৰ ছাত্ৰী ডনা ষ্ট্ৰিকলেণ্ডৰ সৈতে চিৰপেদ পালছ্ এম্পলিফিকেচন নামৰ প্ৰযুক্তি আৱিষ্কাৰ কৰে। এই আৱিষ্কাৰৰ বাবে তেওঁলোকে আৰ্থাৰ অস্কিনৰ সৈতে যুটীয়ভাৱে ২০১৮ চনৰ পদাৰ্থ বিজ্ঞানৰ নোবেল বঁটা লাভ কৰে।

১৯৯৪ চনত মৌৰো আৰু তেওঁৰ দলে মিছিগান বিশ্ববিদ্যালয়ত চেল্ফ ফকাছিং প্ৰতিসৰণ (কেৰ ইফেক্ট) আৰু আয়নিকৰণৰ সহায়ত চেল্ফ এতেনোৱাটিং ডিফ্ৰাকচন ৰ মাজত সমানতা আৱিষ্কাৰ কৰে।

## বঁটা আৰু সন্মান
* ১৯৯৫ – অপ্টিকেল ছচাইটি অফ আমেৰিকাৰ উদ বঁটা
* ১৯৯৭ - এছপিআইই হাৰল্ড ই. ইডগাৰ্তন বঁটা
* ২০০৪ – আইইইই এলইঅএছ কোৱাণ্টাম ইলেকট্ৰনিকছ এৱাৰ্ড
* ২০০৫ – লেজাৰ বিজ্ঞান আৰু কোৱাণ্টাম অপটিক্স ৱিলিছ ই. লেম্ব এৱাৰ্ড
*২০০৯ – অপ্টিকেল ছচাইটিৰ চাৰ্লছ হাৰ্ড টাউন এৱাৰ্ড
*২০১৮ – ডনা ষ্ট্ৰিকলেণ্ড আৰু আৰ্থাৰ অস্কিনৰ সৈতে যুটীয়াভাৱে পদাৰ্থ বিজ্ঞানৰ নোবেল বঁটা

## তথ্য উৎস

## বাহ্যিক সংযোগ
*Laboratoire d'Optique Appliquee 
*ইকল পলিটেকনিক
*অতিবেগী পোহৰ বিজ্ঞান কেন্দ্ৰ

শ্ৰেণী:ফ্ৰান্সৰ ব্যক্তি
শ্ৰেণী:পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
আৰ্থাৰ অস্কিন

**আৰ্থাৰ অস্কিন** (; জন্ম: ২ ছেপ্টেম্বৰ ১৯২২) এজন আমেৰিকান পদাৰ্থ বিজ্ঞানী। তেওঁ বেল পৰীক্ষাগাৰ আৰু লুচেণ্ট টেকন'লজিছত কাৰ্যনিৰ্বাহ কৰিছিল। ১৯৬০ ৰ দশকত তেওঁ সূক্ষ্মকণা সমূহৰ ওপৰত লেজাৰেৰে পৰীক্ষা কৰাৰ ফলত ১৯৮৬ চনত অপ্টিকেল টুৱিজাৰ্ছ আৱিষ্কাৰ কৰে। এই আৱিষ্কাৰৰ বাবে তেওঁ ২০১৮ চনত তেওঁ আৰু জেৰাৰ্ড মৌৰো আৰু ডনা ষ্ট্ৰিকলেণ্ড সৈতে যুটীয়ভাৱে তেওঁলোকৰ লেজাৰ বিষয়ক গৱেষণাৰ বাবে পদাৰ্থবিজ্ঞানৰ নোবেল বঁটা লাভ কৰে। তেওঁক অপ্টিকেল টুৱিজাৰ্ছৰ পিতৃ বুলি কোৱা হয়।
তেওঁ ন'বেল বঁটা লাভ কৰা আটাইতকৈ বয়সীয়া ব্যক্তি।

## তথ্য উৎস

## বাহ্যিক সংযোগ
*Frontiers in Optics 2010. The Optical Society.
*A. Ashkin. Acceleration and Trapping of Particles by Radiation Pressure. Phys. Rev. Lett. 24, 156–159 (1970)
*ৰাষ্ট্ৰীয় অভিযান্ত্ৰিক একাডেমী : সদস্য তালিকা
*ৰাষ্ট্ৰীয় বিজ্ঞান একাডেমী: সদস্য তালিকা
*অস্কিনছ বুক অফ এটম ট্ৰেপিং
*ফেন্দ্ৰিক আইভেছ মেডেল

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
৫ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৮৬৪ - ভাৰতৰ কলকাতাৰ বেছিভাগ অঞ্চল ক্ৰান্তীয় ঘূৰ্ণীবতাহৰ দ্বাৰা প্লাবিত আৰু ধ্বংস হৈছিল। এই ঘূৰ্ণীবতাহক ১৮৬৪ চনৰ কলিকতা ঘূৰ্ণীবতাহ বুলি অভিহিত কৰা। এই ধুমুহাৰ ফলত ৬০,০০০ ৰো অধিক লোকৰ মৃত্যু হৈছিল।
* ১৯১০ - পৰ্তুগালৰ এক বিপ্লৱত ৰাজতন্ত্ৰৰ সমাপ্তি ঘটে আৰু গণৰাজ্য ঘোষণা কৰা হয়।
* ১৯৬২ - ইয়ান ফ্লেমিংৰ 'ডক্টৰ ন'' উপন্যাসৰ ওপৰত আধাৰিত জেমছ বণ্ড চলচ্চিত্ৰ শৃংখলাৰ প্ৰথম খন চলচ্চিত্ৰ ব্ৰিটেইনত মুক্তি লাভ কৰে।
* ১৯৮৮ - ব্ৰাজিলৰ সংবিধান সভাই তেওঁলোকৰৰ সংবিধানৰ অনুমোদন জনায়।
* ২০১১ - ভাৰতত বিশ্বৰ আটাইতকৈ সস্তা ২২৫০ টকাৰ টেবলেট পিচি আকাশ মুকলি কৰা হৈছিল।

## জন্ম
* ১৫২৪ - ৰাণী দুৰ্গাৱতী, গোণ্ডৰ ৰাণী, ভাৰতৰ ইতিহাসৰ এগৰাকী প্ৰসিদ্ধ বীৰাংগনা। 
* ১৮৮২ - ৰবাৰ্ট হাচিংছ গ'ডাৰ্ড, এজন আমেৰিকান অভিযন্তা, অধ্যাপক, পদাৰ্থবিজ্ঞানী আৰু আৱিষ্কাৰক আছিল। তেখেতক পৃথিৱীৰ প্ৰথম তৰল-ইন্ধনযুক্ত ৰকেট সৃষ্টি আৰু নিৰ্মাণকৰাৰ কৃতিত্ব দিয়া হয়। (জঃ আগষ্ট ১০, ১৯৪৫)
* ১৯০৩ - মেৰিয়ন কিং হুবাৰ্ট, আমেৰিকান ভূতাত্ত্বিক আৰু ভূ-পদাৰ্থবিজ্ঞানী। তেওঁ 'হুবাৰ্ট পিক থিয়ৰী'ৰ (Hubbert peak theory) বাবে জনাজাত। (জঃ ১১ অক্টোবৰ, ১৯৮৯) 
* ১৯২৩ - কৈলাশপতি মিশ্ৰ, এজন ৰাজনীতিবিদ আৰু গুজৰাটৰ ৰাজ্যপাল আছিল।
* ১৯৫২ - ইমৰান খান, পাকিস্তানৰ ক্ৰিকেটাৰ তথা প্ৰধানমন্ত্ৰী। 
* ১৯৬৩ - আদিল হুছেইন, অসমৰ এগৰাকী প্ৰসিদ্ধ মঞ্চ, দূৰদৰ্শন আৰু চলচ্চিত্ৰ অভিনেতা।
* ১৯৭৫ - কেট ৱিনস্লেট, ব্ৰিটিছ অভিনেত্ৰী, টাইটানিক আৰু ৰিভলিউচনৰী ৰোড কথাছবিৰ বাবে বিখ্যাত, ইংলেণ্ডৰ বাৰ্কশায়াৰৰ ৰিডিঙত জন্মগ্ৰহণ কৰিছিল।

## মৃত্যু
* ৫৭৮ - জাষ্টিন দ্বিতীয়, বাইজেন্টাইন সম্ৰাট। (জন্মঃ ৫২০)
* ১০৫৬ - হেনৰী তৃতীয়, ৰোমান সম্ৰাট। (জন্মঃ ১০১৬)
* ১২৮৫ - ফিলিপ তৃতীয়, ফ্ৰান্স ৰজা।
* ১৮০৫ - লৰ্ড কৰ্ণৱালিছ, ভাৰতত ব্ৰিটিছ সাম্ৰাজ্যৰ দ্বিতীয় গৱৰ্ণৰ আছিল।
* ২০১১ - ষ্টিভ জবছ, তেওঁ এপ'ল আই এন চিৰ অধ্যক্ষ, মুখ্য কাৰ্যবাহী বিষয়া (চিইও) আৰু সহ-প্ৰতিষ্ঠাপক আছিল।

## দিৱস
* বিশ্ব শিক্ষক দিৱস।
* বিশ্ব মহাকাশ সপ্তাহৰ দ্বিতীয় দিন।(৪ ৰ পৰা ১০ অক্টোবৰলৈ পালন কৰা হয়)

## বাহ্যিক সংযোগ

* বিবিচি: এই দিনত 
* দ্য নিউ য়ৰ্ক টাইমচ: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
নাদিয়া মুৰাদ

**নাদিয়া মুৰাদ বাছি তাহা** (, ; জন্ম : ১৯৯৩) ইৰাক দেশৰ এগৰাকী য়াযিদি কুৰ্দিছ মানৱ অধিকাৰকৰ্মী। তেওঁ ইছলামিক ষ্টেট অফ ইৰাক এণ্ড দা লেভেণ্টৰ দ্বাৰা অপহৰণ কৰি তিনি মাহৰ বাবে বন্দী অৱস্থাত আছিল। তেওঁক "যৌন নিৰ্যাতনক যুদ্ধৰ অস্ত্ৰ হিচাপে ব্যৱহাৰ কৰিবলৈ বন্ধ কৰা অৱদান"ৰ প্ৰতি স্বীকৃতি জনাই ডেনিছ মুকৱেগেৰ সৈতে যুটীয়া বাবে ২০১৮ চনৰ শান্তিৰ নোবেল বঁটা প্ৰদান কৰা হয়।

তেওঁ নাদিয়াছ ইনিচিয়েটিভ নামৰ এটি সংস্থা গঠন কৰে। এই সংস্থাটোৱে জিন'ছাইড, মাচ এট্ৰচাইটিছ আৰু মানৱ সৰবৰাহৰ ভুক্তভোগী শিশু আৰু মহিলাক শুশ্ৰূষা আৰু পুনৰবাসত সহায় কৰে।

## বঁটা আৰু সন্মান
* ২০১৬: মানৱ সৰবৰাহৰ ভুক্তভোগী সকলৰ প্ৰতিষ্ঠাৰে জীয়াই থকাৰ ৰাষ্ট্ৰসংঘৰ শুভইচ্ছাৰ দূত
* ২০১৬: কাউন্সিল অফ ইউৰোপৰ দ্বাৰা মানৱ অধিকাৰৰ ভেকলাভ হাভেল বঁটা
* ২০১৬: লামিয়া আজি বাচেৰৰ সৈতে যুটীয়াভাবে শাখাৰ্ভ প্ৰাইজ ফৰ ফ্ৰিদম অফ থত
*২০১৮ : ডেনিছ মুকৱেগেৰ সৈতে যুটীয়ভাৱে শান্তিৰ নোবেল বঁটা

## তথ্য উৎস

## বাহ্যিক সংযোগ

*নাদিয়াছ ইনিচিয়েটিভ
*
*Yazda.org

শ্ৰেণী:শান্তিৰ ন'বেল বঁটা বিজয়ী
শ্ৰেণী:সমাজকৰ্মী
শ্ৰেণী:ইৰাকৰ ব্যক্তি
ডনা ষ্ট্ৰিকলেণ্ড

**ডনা থিয় ষ্ট্ৰিকলেণ্ড** (জন্ম: ২৭ মে', ১৯৫৯) এগৰাকী কানাডিয়ান পদাৰ্থবিদ। লেজাৰ বিষয়ে গৱেষণা কৰি তেওঁ লেজাৰৰ উন্নতি সাধন কৰাৰ বাবে তেওঁ বিখ্যাত। পদাৰ্থ বিজ্ঞানৰ নোবেল বঁটা লাভ কৰা তেওঁ তৃতীয় গৰাকী মহিলা। ২০১৮ চনত তেওঁ আৰু তেওঁৰ পিএইচডি উপদেষ্টা জেৰাৰ্ড মৌৰোৰ লগত আৰু আৰ্থাৰ অস্কিনৰ সৈতে যুটীয়ভাৱে তেওঁলোকৰ লেজাৰ বিষয়ক গৱেষণাৰ বাবে পদাৰ্থবিজ্ঞানৰ নোবেল বঁটা লাভ কৰে। বৰ্তমান তেওঁ ৱাৰ্টালু বিশ্ববিদ্যালয়ত পদাৰ্থ বিজ্ঞান আৰু জ্যোতিৰ্বিজ্ঞান বিভাগৰ সহযোগী অধ্যাপক হিচাপে নিয়োজিত হৈ আছে। 

## প্ৰাৰম্ভিক জীৱন
১৯৫৯ চনৰ ২৭ মে তাৰিখে কানাডাৰ অন্তৰিঅ'ৰ গুইল্ফত ডনা ষ্ট্ৰিকলেণ্ডৰ জন্ম হয়। 
তেওঁ ১৯৮১ চনত মেকমাষ্টাৰ বিশ্ববিদ্যালয়ৰ পৰা অভিযান্ত্ৰিক পদাৰ্থ বিজ্ঞান বিষয়ত অভিযান্ত্ৰিকৰ স্নাতক ডিগ্ৰী লাভ কৰে। পিছলৈ তেওঁ ৰচেষ্টাৰ বিশ্ববিদ্যালয়ৰ পৰা পোহৰ বিজ্ঞান বিভাগত ১৯৮৯ চনত পিএইচডি ডিগ্ৰী লাভ কৰে। তেওঁৰ ডক্টৰেল থেছিছৰ শিৰোনাম আছিল "অতি উজ্জ্বল লেজাৰৰ উন্নয়ন আৰু বহু ফটন আয়নিকৰণত ইয়াৰ ব্যৱহাৰ" আৰু ইয়াৰ উপদেষ্টা আছিল জেৰাৰ্ড মৌৰো। তেওঁলোকৰ যুটীয়ে চিৰপেদ পালছ্ এম্পলিফিকেচন উদ্ভাৱন কৰে।

## বঁটা আৰু সন্মান
২০১১ তেওঁ চনত অপ্টিকেল ছচাইটিৰ উপাধ্যক্ষ আৰু ২০১৩ চনত অধ্যক্ষ আছিল। তেওঁ লগতে ২০০৪ চনৰ পৰা ২০১০ চনলৈ অপ্টিকেল লেটাৰ নামৰ জাৰ্নেল এখনৰ সম্পাদিকা আছিল।

১৯৯৯ চনত তেওঁ অন্তৰিঅ'ৰ বিখ্যাত ৰিচাৰ্ছ এক্সচেলেন্স বঁটা লাভ কৰে। তেওঁৰ গৱেষণা আৰু নেতৃত্বৰ বাবে ২০০০ চনত কত্ৰেল স্কলাৰ বঁটা লাভ কৰে। ২০০৮ চনত তেওঁ আমেৰিকাৰ অপ্টিকেল ছচাইটিৰ ফেল' নিৰ্বাচিত হয়।

*১৯৯৮ – শ্লোন গৱেষণা ফেল'শ্বিপ
*১৯৯৯ – প্ৰিমীয়াৰ্ছ ৰিচাৰ্ছ এক্সচেলেন্স বঁটা
*২০০০ – কত্ৰেল স্কলাৰ বঁটা
*২০০৮ – অপ্টিকেল ছচাইটি অফ আমেৰিকাৰ ফেল'
*২০১৮ – জেৰাৰ্ড মৌৰো আৰু আৰ্থাৰ অস্কিনৰ সৈতে যুটীয়াভাৱে পদাৰ্থ বিজ্ঞানৰ নোবেল বঁটা

## তথ্য উৎস

## বাহ্যিক সংযোগ
*ডনা ষ্ট্ৰিকলেণ্ড Google Scholar Citations

শ্ৰেণী:পদাৰ্থ বিজ্ঞানী
শ্ৰেণী:কানাডাৰ ব্যক্তি
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
ডেনিছ মুকৱেগে

**ডেনিছ মুকেংগেৰে মুকৱেগে** এজন গণতান্ত্ৰিক প্ৰজাতন্ত্ৰ কংগো দেশৰ মানৱ অধিকাৰকৰ্মী তথা স্ত্ৰীৰোগ বিশেষজ্ঞ। তেওঁ বুকাভুত পাঞ্জি চিকিৎসালয় স্থাপন কৰিছিল। তেওঁ কংগো দেশত সন্ত্ৰাসবাদীয়ে যৌন নিৰ্যাতন চলাই ধৰ্ষণ কৰা মহিলা সকলক চিকিৎসা প্ৰদান কৰিছিল। কংগো দ্বিতীয় যুদ্ধৰ পৰা তেওঁ হাজাৰ হাজাৰ ধৰ্ষিত মহিলাক চিকিৎসা প্ৰদান কৰি আহিছে। তেওঁ কিছুমান দিনত ১৮ ঘণ্টা কাম কৰি দিনটোত প্ৰায় ১০টাকৈ অস্ত্ৰোপচাৰ সম্পন্ন কৰিছিল। দা গ্লোৱেল মেলৰ মতে মুকৱেগে ধৰ্ষণৰ আঘাতৰ চিকিৎসা কৰা বিশ্বৰ এজন আগশাৰীৰ বিশেষজ্ঞ।

তেওঁক "যৌন নিৰ্যাতনক যুদ্ধৰ অস্ত্ৰ হিচাপে ব্যৱহাৰ কৰিবলৈ বন্ধ কৰা অৱদান"ৰ প্ৰতি স্বীকৃতি জনাই নাদিয়া মুৰাদৰ সৈতে যুটীয়া বাবে ২০১৮ চনৰ শান্তিৰ নোবেল বঁটা প্ৰদান কৰা হয়।

## তথ্য উৎস

## বাহ্যিক সংযোগ
*

শ্ৰেণী:সমাজকৰ্মী
শ্ৰেণী:চিকিৎসাবিদ
শ্ৰেণী:কংগোৰ ব্যক্তি
শ্ৰেণী:শান্তিৰ ন'বেল বঁটা বিজয়ী